KKM Lancarkan ‘Website’ Khas Periksa COVID-19, Tawarkan Perkhidmatan Secara Dalam Talian

Angka pesakit yang dijangkiti wabak yang berasal dari Wuhan, China terus meningkat dengan 106,444 orang di 102 negara. Manakala angka kematian pula telah menjengah ke sekitar 3,594 di seluruh dunia.

Bagi Malaysia pula, situasi masih lagi terkawal walaupun kelihatan di mana angka membabitkan pesakit yang berjangkit terus meningkat. Dengan kematian masih belum dicatatkan, Malaysia telah berjaya menyembuhkan 24 orang pesakit COVID-19.

#COVID19 Statistik terkini WHO, 8 Mac 2020.

Kematian di Itali terus meningkat kpd 233 orang dan negara berjiran Itali seperti Perancis (16) dan Sepanyol (10).

Argentina catat kematian pertama akibat virus itu.

Malaysia 99 kes termasuk 24 sembuh dan discaj. pic.twitter.com/Gi83cWTDP0

— KKMPutrajaya (@KKMPutrajaya) March 8, 2020

Kementerian Kesihatan Malaysia telah bekerja dari hari pertama wabak ini menjengah negara sehinggalah sekarang. Pelbagai cara telah dilakukan oleh pihak KKM bagi memastikan Malaysia tidak menerima kesan yang terlalu besar seperti China, Itali dan Korea Selatan.

KKM turut melancarkan satu laman sesawang bagi membantu rakyat Malaysia yang tidak sempat ke hospital untuk memeriksa keadaan kesihatan mereka secara atas talian.

Pengunjung kepada laman sesawang ini akan disediakan dengan beberapa soalan bagi membantu sistem memastikan bahawa keputusan yang dikeluarkan nanti adalah tepat.

Platform ini disediakan dengan kerjasama DoctorOnCall untuk menyebarkan informasi yang berkaitan dengan coronavirus. Selain itu, KKM boleh memberi nasihat tele-kesihatan kepada pesakit COVID-19.

Bagi anda yang baru pulang dari negara yang berisiko dan mempunyai beberapa tanda seperti kesukaran bernafas dan demam melebihi suhu yang ditetapkan. Boleh terus ke laman sesawang  di doctoroncall.com untuk mendapat nasihat lebih terperinci atau terus berjumpa pakar di mana-mana hospital berkenaan.

Baca cerita lain mengenai coronavirus yang perlu anda tahu, klik pautan di bawah.

Dalam Pada Ketakutan Pakar, Lebih 50,000 Pesakit COVID-19 Berjaya Dipulihkan

Dakwaan Ikan Singgang Sembuhkan Covid-19, Ini Penjelasan Sebenar Pensyarah UMT

Kim Jong-un Hantar Surat Untuk Hiburkan Rakyat Korea Selatan Yang Diserang COVID-19


KKM Nasihatkan Ibu Bapa Untuk Tidak Dedahkan Gajet Pada Anak Berusia 2 Tahun Ke Bawah

Sudah menjadi satu kebiasaan buat ibu bapa hari ini memberikan gajet kepada anak-anak kecil supaya tidak membuat bising. Walaupun praktis ini lebih mudah, ia bukanlah jalan penyelesaian yang sewajarnya.

Kementerian Kesihatan Malaysia kini hadir dengan infografik ringkas yang mana menasihatkan ibu bapa supaya memastikan tiada langsung pendedahan gajet pada anak-anak yang berusia di bawah dua tahun.

Hal ini kerana ketagihan gajet boleh berlaku seawal tiga tahun yang mana akan membawa beberapa kesan sewaktu pembesaran nanti. Ini termasuklah mendorong anak-anak untuk tidak meminati aktiviti lain, lambat bercakap, kurang berinteraksi dan mudah meragam atau tantrum jika tidak diberikan gajet.

Lanjutan daripada itu, KKM menasihatkan supaya mengehadkan masa penggunaan sekitar sejam sahaja dalam sehari untuk anak-anak berusia dua hingga lima tahun. Anak-anak pula digalakkan untuk melebihkan aktiviti bermain di luar


Alami ‘Kesilapan’ Semasa Proses, KKM Sahkan Sos Pasta Carbonara Prego Ditarik Balik

Sebuah berita yang mengejutkan dalam industri makanan apabila Kementerian Kesihatan (KKM) mengesahkan produk sos pasta berkrim carbonara cendawan jenama Prego keluaran Malaysia ditarik balik daripada pasaran akibat kerosakan pada produk.

Menurut Ketua Pengarah Kesihatan, Dr Noor Hisham Abdullah berkata, Campbell Cheong Chan (M) Sdn Bhd mengenal pasti punca kerosakan itu akibat kesilapan semasa pemprosesan.

“KKM melalui Bahagian Keselamatan dan Kualiti Makanan turut menerima notifikasi daripada syarikat itu yang mengesahkan produk tersebut turut dijual di Malaysia.

“Dalam hal ini, Bahagian Keselamatan dan Kualiti Makanan sedang memantau proses penarikan balik produk berkenaan,” katanya dalam kenyataan.

Bukan itu sahaja, produk sos pasta carbonara cendawan jenama Prego yang diimport ke Singapura turut ditarik balik daripada pasaran disebabkan kerosakan produk.

Difahamkan Produk sos pasta keluaran negara Malaysia tersebut menunjukkan tanda-tanda kerosakan, termasuk bau tidak menyenangkan, warna luar biasa, struktur berair dan lapisan cecair terpisah.

Khusus buat pengguna yang sudah mendapatkan produk ini, DG Hisham memaklumukan produk yang terjejas terdiri daripada produk bernombor lot 2022081716 yang dikeluarkan pada 17 Ogos lalu dari 10.18 malam hingga 11.20 malam dan bertarikh luput 17 Ogos 2023.

Para peniaga turut dinasihatkan agar menghentikan penjualan serta-merta manakala pengguna yang membelinya tidak makan produk tersebut.

Sebarang maklumat atau kemusykilan berhubung isu itu, pengguna boleh menghubungi Pejabat Kesihatan Daerah terdekat dan melayari Kementerian Kesihatan atau laman Facebook rasmi Bahagian Keselamatan dan Kualiti Makanan.


KKM Dikecam Netizen Atas Inisiatif ‘Lampu Biru’ Di Putrajaya Bagi Menghargai Petugas Kesihatan

Sejak akhir-akhir ini, dapat dilihat segelintir para netizen yang kurang berpuas hati dengan Kementerian Kesihatan Malaysia (KKM). SOP yang berat sebelah serta keputusan yang dibuat secara tidak menyeluruh antara yang didakwa menimbulkan rasa tidak puas hati terhadap KKM.

Terbaharu, pihak KKM telah memaklumkan bangunan dan persekitaran di Putrajaya bakal dinyalakan dengan lampu biru bermula 12 November sehingga 15 November sebagai tanda sokongan dan penghargaan kepada para frontliners yang memberi perkhidmatan penjagaan Diabetes.

Tanda sokongan dan penghargaan kepada jururawat & frontliners yang terus memberi perkhidmatan penjagaan Diabetes.

Bangunan dan persekitaran di Putrajaya akan dinyalakan dengan lampu biru bermula malam ini, 12 Nov sehingga 15 Nov. #WorldDiabetesDay pic.twitter.com/Aw0GXPCHmr

— KKMalaysia🇲🇾 (@KKMPutrajaya) November 12, 2020

Di sebalik usaha baik KKM menghargai para frontliner, para netizen nampaknya kurang senang dengan inisiatif menggunakan lampu biru di sekitar Putrajaya.

Melihatkan situasi semasa dimana hampir kesemua negeri menjalankan PKPB, pastinya agak sukar untuk orang ramai ke Putrajaya untuk melihatnya. Berikut merupakan respon netizen berdasarkan pengumuman yang dibuat KKM

What a waste of money. Semua nurse dan frontliners in diabetic care memang duduk kt putrajaya ke utk ‘menikmati’ light show ni? Apa relevan nya?

wow tak sangka, dengan lampu lampu ni dapat meringankan beban frontliners 👍🏻

— 🇲🇾 (@theclockwork23) November 12, 2020

Selain itu, situasi Malaysia yang dilanda kes COVID-19 yang tinggi ini telah membuatkan para netizen berpendapat adalah lebih baik sekiranya wang untuk menyalakan Putrajaya dengan warna biru disalurkan kepada para frontliners.

Tidak kurang juga berpendapat adanya lampu ini mampu membuatkan hadirnya kluster lightUpBlue berikutan tarikan yang dibuat. Apa pula pendapat anda mengenai inisiatif terbaru daripada KKM ini?


KKM Ramal Malaysia Catat Sifar Kes COVID-19 Menjelang Pertengahan Julai

Sejak dilanda pandemik pada awal tahun ini, Malaysia telah merekodkan lebih 8,000 kes COVID-19 yang telah sembuh dan berjaya mencatatkan hanya 121 kematian. Sejak itu, Malaysia telah diiktiraf sebagai salah satu negara terbaik yang berjaya menangani wabak COVID-19.

Dengan kadar pemulihan berada pada tahap 97.78% dan kadar kematian pada 1.4%, Malaysia telah berjaya duduk sama tinggi dengan beberapa negara maju lain dalam perang menentang wabak COVID-19.

Untuk rekod, sehingga 6 Julai, Malaysia hanya merekodkan 0.82% daripada jumlah kes yang masih aktif.

There have been no more deaths from #COVID19 reported in Malaysia🇲🇾 for 22 days straight.

Our recovery rate is also one of the best in the world at almost 98%.

MOH predicts zero new cases by mid July.

However we must not be lax. The SOP must still be obeyed at all times.

— KKMPutrajaya (@KKMPutrajaya) July 6, 2020

Terbaharu, Kementerian Kesihatan Malaysia telah meramalkan sifar kes COVID-19 pada pertengahan Julai. Namun Malaysia hanya akan diisytiharkan bebas COVID-19 apabila tiada kes jangkitan baru selama 28 hari berturut-turut, lapor Astro Awani.

Malaysia sedang berusaha ke arah yang lebih baik dalam menangani wabak ini. Tanggungjawab ini tidak hanya jatuh kepada KKM dan barisan hadapan. Sebagai masyarakat, kita juga perlu memainkan peranan yang sama bagi membantu Malaysia pulih seperti sedia kala.

Malaysia kini mencatatkan 8,668 kes termasuk 8,476 pemulihan dan 121 kematian pada masa penulisan.

Terbaharu, China melaporkan terdapat satu wabak selesema baru yang berpotensi menjadi pandemik. Klik pautan di bawah untuk membaca.

G4 Dikesan Di China, Wabak Selsema Babi Jenis Baru Yang Berpotensi Jadi Pandemik


KKM Sudah Kenal Pasti Premis Terbabit, Operasi Restoran Diarah Tutup 14 Hari Serta-Merta

Pada beberapa hari lalu pihak Kementerian Kesihatan Malaysia (KKM) telah meminta orang ramai untuk membantu berkongsi maklumat terperinci seperti lokasi dan nama restoran yang dirakam menjadi tempat seekor tikus menjamu selera ayam goreng yang tersedia.

Terbaharu, KKM berkongsi perkembangan terkini mengenai isu tersebut.

Memetik kenyataan rasminya, KKM mengambil maklum isu sebuah video yang merakamkan seekor tikus sedang menjamah ayam goreng di sebuah kedai makan yang viral di media sosial.

KKM melalui Bahagian Keselamatan dan Kualiti Makanan (BKKM) telah menjalankan siasatan berhubung video yang viral dan mengenalpasti lokasi premis yang terlibat berada di Pandan Indah, Kuala Lumpur.

Kenyataan Media Kementerian Kesihatan Malaysia Isu Viral Video Tikus Menjamah Ayam Goreng https://t.co/pb1JGYkBE0 pic.twitter.com/qxnmN7bu8s

— KKMalaysia🇲🇾😷 (@KKMPutrajaya) December 25, 2022

Pasukan penguatkuasa kesihatan BKKM dari Jabatan Kesihatan Negeri Selangor serta Pejabat Kesihatan Daerah Hulu Langat telah menjalankan pemeriksaan terhadap premis terlibat pada 24 Disember 2022.

“Hasil pemeriksaan mendapati tahap kebersihan makanan premis tersebut tidak memuaskan. Sehubungan itu, tindakan penutupan di bawah Seksyen 11, Akta Makanan 1983 dan arahan penutupan selama 14 hari telah dikeluarkan.

“Di samping itu, sebanyak 6 notis kompaun telah dikeluarkan di bawah Peraturan-Peraturan Kebersihan Makanan 2009 kerana gagal dalam beberapa aspek kawalan penyediaan makanan yang bersih dan selamat,” petik kenyataan rasmi Tan Sri Noor Hisham Abdullah.

Kenyataan Media KPK 25 Disember 2022 – Isu Viral Video Tikus Menjamah Ayam Goreng https://t.co/LGU9EGC32w

— Noor Hisham Abdullah (@DGHisham) December 25, 2022

KKM memandang serius isu kebersihan dan keselamatan makanan. Justeru KKM menyeru orang ramai terutama pengusaha dan pengendali makanan untuk menjalankan tanggungjawab bersama dalam memastikan aspek keselamatan makanan terjaga bagi mengelakkan keracunan dan wabak penyakit bawaan makanan berlaku.

Pengguna turut disarankan memilih premis makanan yang mempunyai logo BeSS (Bersih, Selamat dan Sihat) apabila membeli atau menjamu makan di luar rumah.

Orang ramai juga diminta untuk menghubungi mana-mana Pejabat Kesihatan Daerah atau Jabatan Kesihatan Negeri terdekat atau melayari laman sesawang moh.spab.gov.my atau Facebook Bahagian Keselamatan dan Kualiti Makanan (BKKM) jika mempunyai sebarang kemusykilan berhubung sebarang isu keselamatan makanan.


6 Fotografer Rakam Gambar Lelaki Yang Sama Tapi Memberikan Hasil Berbeza

Eksperimen yang dijalankan di dalam video di bawah membuktikan rakaman fotografi dan potret wajah banyak ditentukan oleh perspektif dan sudut pandang seseorang fotografer berbanding objek itu sendiri.

Canon Australia dengan kerjasama The Lab baru-baru ini telah menjemput 6 fotografer untuk merakam gambar seorang lelaki yang sama.

Setiap daripada fotografer diberikan informasi dan latar belakang berbeza tentang Micheal yang merupakan subjek bagi sesi fotografi tersebut.

Micheal digambarkan sebagai jutawan kepada seorang fotografer. Dan bagi fotografer lain ada yang diberitahu Micheal adalah penagih alkohol, ekstrimis Islam, nelayan dan pesakit mental.

Realitinya Micheal bukanlah seperti yang diberitahu kepada fotografer tersebut.

Melalui video bertajuk ‘The Decoy’ memberikan jawapan kepada eksperimen ini.

Baca lagi: Tutorial Mudah 9 Cara Rakam Gambar Masa Travel

LIKE dan FOLLOW Vocket di Facebook serta Instagram


KL Bird Park Tawar Promosi Tiket Masuk Serendah RM6 Sehingga 31 Julai 2020

Buat ibu bapa yang ingin luangkan masa bersama anak-anak anda tetapi tidak ingin bercuti jauh, apa kata singgah ke KL Bird Park. Anda yang berada di ibu kota bolehlah ke KL Bird Park untuk melihat pelbagai jenis burung yang ada kerana lokasinya hanya 10 minit dari bandar.

Untuk pengetahuan anda, KL Bird Park telah tawarkan promosi tiket masuk RM6 untuk kanak-kanak dan RM16 untuk dewasa. Pastinya promosi ini berbaloi untuk anda grab kerana bukan selalu promosi ini ditawarkan.

Harga tiket sepanjang tempoh promosi ini hanya boleh didapati sehingga 31 Julai 2020 ini sahaja! Waktu beroperasi pula setiap hari pada jam 9 pagi hingga 6 petang.

Tidak rugi jika anda ke sini kerana bukan sahaja dapat beriadah kerana kawasannya yang luas tetapi dapat juga menghirup udara segar dan bermesra dengan burung.

Difahamkan terdapat lebih dari 3000 burung dari kira-kira 200 spesies yang berbeza. Tunggu apa lagi? Ayuh ke KL Bird Park.

Sementara itu, KL Hop-On Hop-Off pula tawar tiket percuma. Bolehlah lepas ke KL Bird Park, ronda-ronda Kuala Lumpur naik bas pula.

KL Hop-On Hop-Off Kembali Tawarkan Tiket Secara Percuma Sehingga 30 Jun 2020

5 Idea Kreatif Bawa Anak-Anak Berhibur Ketika Cuti Sekolah

5 Sebab Kuala Langat Jadi Destinasi ‘Day Trip’ Yang Unik Dan Terbaik Buat Warga Kota


‘KL Gangster Underworld’ Siri Yang Lebih Ganas Dan Mengujakan

Buat peminat siri KL Gangster, Skop Production dengan kerjasama iFlix hadir dengan drama aksi bersiri, KL Gangster: Underworld yang membariskan pelakon-pelakon ternama tanah air antaranya Beto Kusyairy, Ezzaty Abdullah, Azhan Rani, Nabila Huda Hasnul Rahmat, Zahiril Adzim, Dynas Mokhtar, Fezrul Khan dan Daniella Sya.

Datuk Yusof Haslam, Syafiq Yusof dan Syamin Yusof bertindak selaku producer untuk siri ini dan KL Ganster Underworld (KLGU) adalah di bawah arahan pengarah dari Singapura, Faisal Ishak.

“Bukan senang untuk ayah saya mempercayai orang luar daripada keluarganya untuk mengarah drama atau filem Skop Production tetapi saya berjaya yakinkan beliau Faisal Ishak dapat mengarah siri ini dengan lebih baik,” kata Syafiq Yusof.

“Siri ini berbeza daripada karya KL Gangster versi Skop Production sebelu ini kerana ada babak-babak yang lebih ganas serta real. yang anda dapat lihat di sepanjang siri ini. Bahasa pun kami tidak tapis supaya feelnya jadi lebih,” tambah Syafiq.

Kami berkesempatan untuk menonton episod pertama filem ini semalam dan apa yang kami dapat kata, ini bukan siri drama gangster murahan dan main-main. Sangat berkualiti! Gabung pula Beto Kusyairi, Zahiril Adzim dan pelakon ternama tanah air, apa yang anda akan dapat? Semestinya kepuasan menonton filem gangster yang maksima.

Kami yakin, watak Tauke yang dibawa oleh Azhan Rani akan tersemat di dalam hati penonton. KLGU akan disiarkan secara percuma di kesemua platform digital iFlixFREE bermula 16 Ogos 2018 pada jam 6 petang. Jadi anda peminat setia KL Gangster, jangan lupa untuk tonton KLGU di iFlix. Memang real bila Ustaz Madi jadi ketua gangster.


KL Hop-On Hop-Off Kembali Tawarkan Tiket Secara Percuma Sehingga 30 Jun 2020

Ketika ini anak-anak masih lagi belum memulakan sesi persekolahan. Apa kata anda bawa anak-anak anda berjalan-jalan sekitar Kuala Lumpur naik Hop-On Hop-Off?

Terbaharu, Hop-On Hop-Off telah tawarkan tiket percuma untu warganegara Malaysia. Untuk pengetahuan anda, anda boleh dapatkan tiket percuma ini sehingga 30 Jun 2020.

Anda boleh dapatkan tiket percuma ini di laman sesawang Hop-On Hop-Off dan selepas itu naik di perhentian bas Hop-On Hop-Off di Bukit Bintang. Akan tetapi, tempat duduk adalah terhad dan anda perlu dapatkan segera.

Untuk pengetahuan anda, anda bukan sahaja akan berjalan-jalan sekitar Kuala Lumpur tetapi anda akan ditemani oleh pemandu pelancong yang akan menerangkan sejarah dan keunikan tempat yang dituju.

Pastinya ini peluang yang baik untuk anda bawa anak-anak anda untuk pelajari sejarah negara kita. Tunggu apa lagi? Dapatkan tiket percuma anda sekarang!

Sementara itu, kami kongsikan juga beberapa tempat yang anda boleh pergi hujung minggu ini. Klik sahaja pautan di bawah ini.

The Maxwell Bus, Penginapan Unik Dikelilingi ‘Nature’ Di Perak Khas Buat Anda Yang Cari Ketenangan


‘KL Tower’ Kekal Sebagai Destinasi Utama Pelancong Di Kuala Lumpur

Kuala Lumpur merupakan ibu kota utama di Malaysia, dan ini sebabnya kenapa destinasi ini paling ramai dikunjungi pelancong terutama dari luar negara.

Sinonim sebagai lambang kemegahan Malaysia, Menara Kuala Lumpur (KL Tower) sudah semestinya menjadi penanda arah bagi pelancong yang datang ke sini. Bak kata pepatah, tidak lengkap percutian mereka ke Malaysia jika tidak berkunjung ke Menara Kuala Lumpur.

Sepanjang tahun 2016, Menara Kuala Lumpur mencatatkan kira-kira 850,000 pengunjung. Rekod ini melebihi target yang disasarkan, sekaligus menjadikan ia sebagai destinasi paling ramai dikunjugi di Kuala Lumpur.

Menurut Ketua Pegawai Eksekutif Meor Shahril Anuar Ahmad Rathuan, 60 peratus daripada pengunjung adalah pelancong luar negara manakala selebihnya adalah daripada pelancong tempatan. Antara faktor penyumbang adalah tarikan terbaharu Sky Box, Bilik Kaca Sky Deck dan rumah terbalik yang diperkenalkan pada tahun ini.

Sky Box antara yang kami kira sangat seronok, buat anda yang belum pernah mencuba memang sangat disyorkan! Sila pergi.


Klasik Dan Elegan, Dapatkan Koleksi Edisi Terhad Lofarclutch Oleh Sometime by Asian Designers

Nama Neelofa tidak perlu diperkenalkan lagi dan rata-rata rakyat Malaysia mengenali beliau. Tidak hanya berjaya dalam kerjaya yang diceburi, beliau juga merupakan usahawan yang berjaya.

Fesyen yang digayakan oleh Neelofa sering menjadi perhatian orang ramai kerana sentiasa tampil bergaya dan yakin dengan apa yang ditonjolkan. Pastinya ramai akan membeli barangan yang digayakan olehnya untuk kelihatan seperti Neelofa.

Terbaharu, Neelofa telah bekerjasama sekali lagi dengan jenama terkemuka antarabangsa, Sometime by Asian Designers tampil dengan koleksi Lofarclutch. Tidak hanya menggunakan bahan yang premium tetapi rekaan bersama ini cukup sesuai digayakan untuk anda ke mana-mana majlis, percutian atau ke tempat kerja. Memang style!

Difahamkan, koleksi ini tampil dengan 8 pilihan warna iaitu hitam, baby blue, navy, olive dan banyak lagi. Menariknya, beg ini tampil dengan rekaan yang kemas dan menggunakan magnet berwarna emas pada bahagian penutup menjadikan ia tampak eksklusif dan mewah.

Harga untuk koleksi ini adalah RM259 dan untuk kelihatan lebih eksklusif, anda boleh ‘personalize’ nama anda pada beg tersebut dengan hanya tambah RM29 sahaja. Anda boleh beli secara atas talian di sini atau di bilik pameran Sometime by Asian Designers di The Gardens Mall, Kuala Lumpur.

Gayakan Lofarclutch bersama koleksi Neelofar mesti buat anda kelihatan bergaya. Klik pautan di bawah untuk ketahui tentang koleksi Neelofar.

Starbucks Malaysia Lancar Koleksi Selendang Edisi Khas Bersama Naelofar

Neelofa Berkolaborasi Bersama Chatime Perkenalkan Aiskrim Teh Boba


KLCC Naikkan Gaji Minimum Kepada RM2,500, Lebih Tinggi Daripada Kerajaan Tawarkan

Pusat Konvensyen Kuala Lumpur (KLCC) hari ini mengumumkan gaji minimum RM2,500 untuk pekerja sepenuh masa, iaitu 40 peratus lebih tinggi daripada apa yang kerajaan kuat kuasa pada 1 Mei 2022 ini, lapor New Straits Times.

Pengurus besar KLCC Alan Pryor yang membuat pengumuman itu pada sesi pertemuan baru-baru ini berkata faktor kenaikan gaji minimum mengambil kira peningkatan kos sara hidup di Kuala Lumpur.

“Pasukan kami adalah aset terbesar kami dan apabila kami meneruskan perniagaan dalam kapasiti penuh selepas dua tahun, keputusan ini bukan sahaja tepat pada masanya tetapi juga wajar dilakukan,” katanya dalam satu kenyataan.

“Selepas Covid-19, kami berhadapan dengan pengurangan rantaian bekalan, pengurangan tenaga kerja dan persaingan sengit di peringkat tempatan dan serantau. Dasar gaji dan pampasan yang lebih baik perlu dilaksanakan di seluruh industri untuk menarik bakat baharu dan meningkatkan semangat kakitangan semasa,” katanya.

KLCC juga sedang giat mengambil pekerja sambilan untuk menyertai Program Dutanya yang menyediakan kursus asas pengemar makanan percuma, elaun latihan penyegaran, caruman PERKESO dan Kumpulan Wang Simpanan Pekerja (KWSP), jadual kerja fleksibel, pakaian seragam, makan bertugas dan pengangkutan syif malam elaun.

KLCC juga sedang bersedia untuk mengalu-alukan 117 acara perniagaan dan hiburan sehingga Disember 2022.

Sebelum ini kerajaan mengumumkan pelaksanaan kadar gaji minimum RM1,500 oleh Perdana Menteri, Datuk Seri Ismail Sabri Yaakob yang bakal dilaksanakan pada 1 Mei ini.

Kali terakhir gaji minimum dinaikkan adalah pada 1 Februari 2020 dengan kenaikan RM100 daripada RM1,100 kepada RM1,200 sebulan ketika pembentangan Belanjawan 2020.

Penetapan gaji minimum juga selaras peruntukan Akta Majlis Perundingan Gaji Negara 2011 yang menetapkan keperluan mengkaji gaji minimum setiap dua tahun.

Pelaksanaannya akan menjadikan kadar gaji di negara ini kompetitif, sekali gus setanding dengan negara lain di rantau Asia Tenggara.

Naikkan gaji minimum pekerja kepada RM1,500 sebulan, inisiatif AEON Malaysia raih pujian netizen. Rujuk pautan di bawah untuk membaca.

Naikkan Gaji Minimum Pekerja Kepada RM1,500 Sebulan, Inisiatif AEON Malaysia Raih Pujian Netizen

Ini Adalah Bandar Dengan Gaji Minimum Tertinggi Di Dunia, Sebulan RM17,000

Gaji Minimum RM1,200 Sebulan Di 57 Bandar Utama Bermula Januari 2020


Cara Lelaki Ini Mohon Kerja Idaman Begitu Kreatif Bersama Resume Yang Paling Epik

Seorang lelaki bernama Klemen Struc dari Slovenia ini mempunyai impian untuk bekerja di Mindvalley. Lalu dia melakukan cara yang paling kreatif bersama resume yang paling epik bersesuaian dengan kehendak Mindvalley yang mahukan seseorang menjadi luar biasa dan menyerlahkan potensi diri.

Mindvalley adalah satu jenama global dan syarikat yang melabur, mencipta dan membina dalam perniagaan yang selaras dengan matlamat untuk membawa manusia bergerak ke hadapan melalui medium penerbitan digital, teknologi pendidikan, pembelajaran atas talian, aplikasi mobil, konten, acara dan pelbagai lagi.

Ini adalah tempat kerja di Mindvalley. Menarik!

Pastinya bukan ini sahaja yang mendorong Klemen Struc mengejar kerja impiannya untuk menjadi sebahagian dari tim Mindvalley yang terdiri dari 35 kerakyatan negara yang berbeza.

Vishen Lakhiani, founder dan CEO Mindvalley telah menceritakan bagaimana Klemen Struc menarik perhatian pihaknya di laman Facebook-nya. Beliau mengakui inilah cara yang paling kreatif yang pernah beliau lihat selama ini bagi memohon menyertai Mindvalley.

Klemen Struc telah menggunakan Facebook Ads selama beberapa bulan dengan mensasarkan Mindvalley sebagai target audience agar iklannya dilihat oleh pihak Mindvalley dan seterusnya akan membawa pihak Mindvalley ke laman web satu muka di www.mindvalley19.com sebagai cover letter buat Mindvalley.

Di laman web tersebut, Klemen Struc telah membentangkan perihal dirinya yang sekaligus membezakan beliau dengan pemohon-pemohon lain. Beliau menampilkan diri di dalam sebuah video dan menerangkan tentang diri beliau. Antaranya:

Dengan usaha kreatif dan dedikasi, Klemen Struc telah diterima menyertai tim Mindvalley. Tahniah!


KLIA Berjaya Raih Anugerah Pemasaran Laluan Asia 2018

Lapangan Terbang Antarabangsa Kuala Lumpur (KLIA) di bawah kendalian Malaysia Airports Holdings Berhad (MAHB) pada tahu ini berjaya merangkul Anugerah Pemasaran Laluan Asia 2018 bagi kategori keseluruhan.

Syarikat penerbangan itu juga turut memperoleh kejayaan dalam kategori ‘Lebih 20 Juta Penumpang’ yang menewaskan 5 lagi lapangan terbang lain di rantau Asia.

Kejayaan yang diperoleh oleh syarikat tersebut diadili oleh barisan komuniti perancangan rangkaian syarikat penerbangan yang dikenali dalam pengiktirafan kecemerlangan industri penerbangan. Kemenangan tersebut secara automatiknya menyenaraikan KLIA dalam Anugerah Pemasaran Laluan Dunia yang akan diadakan di Guangzhou pada bulan September nanti.

Berbekalkan kejayaan tersebut, Malaysia Airport akan mengadakan beberapa strategi pemasaran untuk mempromosikan KLIA sebagai hab yang berkembang pesat ke Eropah, ASEAN, Asia Selatan, India dan China. Tahniah diucapkan buat seluruh barisan staf KLIA diatas anugerah yang diperoleh.


KLIA Dan KLIA2 Bakal Mengalami Masalah Selular Selama Tiga Bulan

Baru-baru ini pihak Malaysia Airports ada mengeluarkan kenyataan dimana KLIA dan KLIA2 kini sedang dalam proses naik-taraf infrastruktur telekomunikasi bermula 1 Januari 2019.

Naik-taraf yang dibuat ini secara tidak langsung bakal membuatkan perkhidmatan selular di kedua-dua lapangan terbang ini mengalami sedikit masalah untuk diakses. Berdasarkan perkongsian Malaysia Aiports, difahamkan proses naik taraf ini bakal berlanjutan sehingga tiga bulan iaitu sepanjang Januari, Februari dan juga Mac.

Dalam pada itu, pihak Malaysia Airports telah menawarkan altenatif buat para pengguna untuk kekal berhubung dengan menyediakan Airport Wifi secara percuma. Buat anda atau rakan anda yang bakal ke KLIA atau KLIA2 tidak lama lagi, diharap anda bersedia dengan masalah yang berlaku ini.

#RealDeal. Nak dapatkan handphone power 8GB RAM + 128GB Storage? Jom tonton video ini.


KLIA Dan KLIA2 Hentikan Pengumuman Info Penerbangan

Nampaknya sebuah suasana baru bakal anda terima sebaik sahaja memasuki Lapangan Terbang Antarabangsa Kuala Lumpur KLIA dan KLIA2 apabila pihak MHAB telah mengesahkan kedua-dua lapangan terbang ini di dalam kempen Silent Airport bermula Disember ini.

Melalui kempen yang dijalankan para penumpang diminta untuk merujuk kepada papan informasi digital yang tersedia di lapangan terbang. Untuk pengetahuan anda Kempen Silent Airport merupakan sebuah inisiatif baru pihak dalam menawarkan pengalaman berada di lapangan terbang dengan lebih kondusif dengan pengurangan pencemaran bunyi.

This December 2018, KLIA and KLIA2 will join a worldwide ‘Silent Airport’ movement to reduce the number of public announcements at terminals. Malaysia Airlines would like to encourage guests to refer to the digital information boards for any updates. Have a pleasant journey! pic.twitter.com/etPRnFBUca

— Malaysia Airlines (@MAS) November 30, 2018

Setakat ini, lapangan terbang di London, Cape Town dan Helsinki antara yang turut bersama di dalam Kempen Silent Airport. Buat anda yang bakal berlepas di KLIA atau KLIA 2, diharap anda lebih berhati-hati dan cakna mengenai info penerbangan anda agar mengelakkan daripada sebarang isu terlepas penerbangan.


‘6 Hari Doh Tak Dok Air! Pah Guana Tu?’ – Ucapan Raya Air Kelantan Diserang Keluhan Rakyat

Kelantan dan masalah air bukan satu isu yang baharu. Ia seolah-olah kawan baik yang tidak boleh dipisahkan.

Mungkin itu yang difikirkan oleh pihak bertanggungjawab sehingga isu ini masih menjadi masalah utama penduduk negeri yang terkenal dengan panggilan ‘serambi mekah’.

Melalui satu hantaran terbaharu Facebook Air Kelantan, ucapan hari raya yang mungkin dibuat dengan ikhlas berubah menjadi mimpi ngeri apabila mereka diserang oleh penduduk yang mengeluh dengan masalah air.

Kebanyakan netizen menyuarakan rasa kurang senang dengan masalah air yang menimpa negeri itu semasa sambutan hari raya.

Sebahagian keluhan itu dibalas dengan “Mohon kongsikan maklumat terperinci aduan anda kepada admin”, manakala sebahagian lagi dibalas dengan maklumat notis masalah air.

Pihak Air Kelantan turut menutup ruang komen setelah ia dibanjiri dengan pelbagai komen keluhan masyarakat mengenai masalah air.

Kelantan dan masalah air adalah sahabat baik yang mungkin tidak akan dapat dipisahkan, melainkan jika ada satu perubahan besar dalam dasar dan kepimpinan yang mampu mengubah segalanya.


KLIA Turun Tangga Ke-54 Sebagai Lapangan Terbang Terbaik Dunia

Ini merupakan berita kurang baik buat negara kita apabila kedudukan Lapangan Terbang Antarabangsa Kuala Lumpur (KLIA) kini semakin jauh ketinggalan sejak tahun 2013. Baru-baru ini, dalam laporan Skytrax World Airport Awards 2019 meletakkan KLIA pada kedudukan ke-54, berbanding tempat ke-2 pada 2001.

Kejatuhan kedudukan ini sebenarnya sedikit sebanyak akan mempengaruhi sektor perlancongan di negara kita. Banyak perkara yang harus diperbaiki dan diperbaharui di KLIA untuk kita kekal bersaing dengan lapangan terbang negara lain.

We are Skytrax’s World’s Best Airport for the seventh year in a row! Thank you for the love. We couldn't have done it without your support! 💕 #Skytrax

A post shared by  Singapore Changi Airport (SIN) (@changiairport) on Mar 27, 2019 at 5:00pm PDT

Both genuine and artificial blooms co-exist in beautiful harmony in our Crystal Garden. 🌼🌸In which terminal can you find this gorgeous space? #ChangiAirport #PopQuiz

A post shared by  Singapore Changi Airport (SIN) (@changiairport) on Feb 24, 2019 at 2:03am PST

It’s official! #JewelChangiAirport will be opening its doors on 17 April. Bookmark jewelpreview.com now and be one of the first to get a sneak peek of 💎 before it’s unveiled to the world! PS: This is a photo, not a render. 😁 @jewelchangiairport

A post shared by  Singapore Changi Airport (SIN) (@changiairport) on Mar 6, 2019 at 10:14pm PST

Pihak Malaysia Airport mungkin patut menjadikan Lapangan Terbang Antarabangsa Changi, Singapura sebagai contoh kerana dekorasi dan kemudahan yang disediakan di lapangan terbang tersebut memiliki kelas yang tersendiri. Untuk pengetahuan anda, Lapangan Terbang Antarabangsa Changi masih mengekalkan kedudukan tempat pertamanya selama 6 kali.

Melalui laporan tersebut, Lapangan Terbang Antarabangsa Tokyo Haneda menduduki kedudukan kedua, diikuti dengan Lapangan Terbang Antarabangsa Incheon di kedudukan ketiga. Diharap KLIA mampu bangkit dari kedudukan sekarang dan berada di kedudukan teratas seperti sebelum ini dan menarik lebih ramai pelancong ke negara kita.


Klinik 1Malaysia Bakal Dijenamakan Semula Kepada Klinik Komuniti

Mula diperkenalkan dibawah kepimpinanDato’ Sri Najib Razak, klinik yang berjaya menawarkan kemudahan buat orang ramai ini mendapatkan pemeriksaan kesihatan bakal dijenamakan semula kepada klinik komuniti.

Berdasarkan laporan daripada YB Menteri Kesihatan, penjenamaan semula kepada klinik komuniti ini seiring dengan penaik taraf beberapa klinik komuniti kepada klinik kesihatan. Selain itu, pihak kerajaan turut menjanjikan lebih banyak pegawai perubatan dan pegawai farmasi ke klinik komuniti secara berperingkat.

Berikutan penularan gambar notis penutupan klinik 1Malaysia baru-baru ini di Lembah Klang, pihak KKM telah memaklumkan bawa sehingga kini pihak mereka masih belum memuktamadkan lagi atau mengeluarkan arahan penutupan klinik tersebut. Berikut merupakan laporan rasmi yang dikeluarkan oleh pihak KKM.

Klinik 1Malaysia akan ditukarkan menjadi Klinik Komuniti.

Sumber: @KKMPutrajaya @DGHisham pic.twitter.com/G8pjPcOUEz

— Ibrahim Sani (@ibrahimsaninet) July 24, 2018


Ini Mungkin Jawapan Terbaik Kenapa Klinik Dan Hospital Kerajaan Masih Lebih Baik

Ini adalah cerita hasil nukilan seorang bekas peguam, Puan Nisah Haji Haron. Kenapa beliau masih memilih perkhidmatan kesihatan kerajaan walhal beliau mampu untuk membiayai kos perubatan beliau di fasiliti swasta. Ini jawapan beliau.

Setelah melalui lima kali proses kehamilan, saya menggunakan khidmat klinik kerajaan dan saya bersalin setiap kali di Hospital Besar Seremban (kini Hospital Tuanku Jaafar Seremban). Hanya sekali dua pada peringkat awal kehamilan, saya buat imbasan untuk menentukan bahawa saya hamil di klinik swasta.

Pada awal tahun 2000, ketika hamil anak pertama, saya pergi juga ke klinik swasta. Sekali lawatan tidak kurang RM30. Kalau buat imbasan, tambah lagi dalam RM40 – RM50. Ini kadar di Seremban, ya. Persoalannya, bukan saya tidak mampu. Namun, di klinik kerajaan, saya boleh mendapatkan khidmat nasihat yang sama dan dibuat imbasan juga (jika temu janji itu dengan doktor) tanpa dikenakan bayaran satu sen pun!

Apabila bersalin di Hospital Besar Seremban pada tahun 2000, saya duduk di hospital selama 3 hari 2 malam. Oleh sebab bersalin normal (SVD), kos untuk tinggal di hospital tidak sampai RM50 sepanjang tempoh tersebut. Saya memilih untuk tinggal di wad kelas 3 pada ketika itu.

Saya masih lagi mendapat soalan “mengapa tidak ke hospital swasta?” ataupun “mengapa tidak duduk di wad kelas satu?”

Jika saya lahirkan anak saya di hospital swasta (kelahiran SVD), pada ketika itu kosnya mencecah RM2,000 (kadar di Seremban, ya). Saya dapat suasana hospital yang (mungkin) lebih aman kerana diberikan bilik seorang satu ataupun berdua, bertiga. Selebihnya, tidak banyak beza pun dengan apa yang saya lalui di bilik bersalin. Jika harus melalui C-Section, kosnya pastilah meningkat berkali-kali ganda.

Ada juga yang tanya, “selesakah bersalin di hospital kerajaan? Tak bersesak-sesak, kena tengking-tengking dengan misi?”

Bagaimana harus saya jawab persoalan ini? Saya akan ke mana-mana tempat yang baharu dengan ‘cawan yang kosong’. Saya tahu saya ke klinik kerajaan yang menawarkan kos perubatan percuma kepada ibu-ibu mengandung. Saya belum pernah diminta satu sen pun daripada pihak klinik walaupun mereka memberi saya ubat dan vitamin. Jadi, tentulah saya tidak diharapkan saya dilayan seperti tuan puteri yang baru turun dari langit. Tentulah, tidak ada hamparan permaidani merah khusus untuk saya.

Ramai orang? Ya, ramai. Jadi kenalah bijak memilih waktu. Kalau mahu pergi sebelah pagi, datanglah awal-awal. Sebelum jam 7.30 pagi setidak-tidaknya, sudah pergi ambil nombor. Jika tidak, pilih untuk datang pada waktu petang. Orang sudah mula reda. Saya akan sediakan bahan bacaan ataupun buku nota untuk mencatat. Pada saya, inilah peluang untuk saya bersendirian dan mempunyai masa khusus untuk membaca sambil menunggu giliran.

Misi marah-marah? Siapa yang tak marah kalau tidak ikut peraturan dan arahan yang telah ditetapkan. Mereka sentiasa cuba untuk menceriakan wajah pada setiap pelanggan. Tetapi, kita juga harus faham bahawa mereka juga manusia yang setiap hari menghadapi rutin kerja sejak awal pagi sehingga lewat petang. Itu belum lagi dicampur dengan karenah pelanggan yang berfikir, dia seorang sahaja yang betul.

Selama hampir 10 tahun mengulang ke klinik kerajaan dan hospital kerajaan, saya dapat melihat perkembangan yang positif dalam usaha mereka memperbaiki perkhidmatan yang disediakan. Menunggu giliran kini, tidaklah terlalu lama seperti awal-awal dahulu.

Untuk kelahiran anak-anak yang lain, saya hanya tinggal sehari di hospital. Ada yang tidak sampai 24 jam pun – sebab anak lahir sebelum subuh dan sudah boleh keluar hospital selepas waktu zuhur. Oleh itu, kos setiap kali bersalin tidak sampai RM30.

Selesa? Tidak ada apa yang harus saya rungutkan. Saya dapat kelan-kenalan baru di katil-katil bersebelahan. Berjumpa dengan golongan marhaen. Ada banyak kisah yang dapat dikongsi dalam pertemuan sesingkat itu. Kalau kita menjadi ibu buat kali pertama, akan ada ibu-ibu yang lebih berpengalaman yang akan sukarela membantu.

Setelah pulang ke rumah, misi atau jururawat di klinik kerajaan tadi akan datang ke rumah tanpa perlu diundang. Mereka akan datang melihat keadaan bayi, keadaan ibu. Sebab itulah, anak saya yang sebelum ini segera dikejarkan ke hospital kerana dikesan mendapat jaundice. Jururawat akan datang setiap hari selama hampir seminggu untuk memastikan bayi benar-benar sihat.

Berapakah kos untuk perkhidmatan ini? PERCUMA.

Saya fikir, kalau ke hospital/klinik swasta, selangkah sahaja perjalanan untuk bertemu doktor, maka bertaburlah duit di sepanjang jalan…

Terima kasih kepada pihak Klinik Kesihatan Ampangan dan juga pihak Hospital Tuanku Jaafar Seremban atas perkhidmatan cemerlang yang telah diberikan.


Klip ‘Jatuh Bot’ Jadi Parodi Mat Salleh, Wartawan TV3 Kongsi Kisah Abang Aziz Kepada Netizen

Sekiranya anda masih ingat, sekitar dua tahun lalu tular sebuah video seorang jurukamera TV3, Haji Abd Aziz Abdullah terjatuh daripada bot ketika membuat tinjauan banjir di Kampung Merbau Menyusut di Setiu, Terengganu.

Insiden tersebut yang disertakan dengan reaksi wartawan TV3, Mohd Ishak Abdillah Ngah yang terkejut dan bercakap dalam loghat Terengganu membuatkan video tersebut unik sekaligus menjadi tontonan netizen berulang kali. Tidak kurang juga, para netizen yang turut menghasilkan parodi.

Terbaharu, video yang masih segar dalam ingatan netizen ini sekali lagi dijadikan parodi. Namun, apa yang membuatkan parodi pada kali ini lebih menarik adalah ia dihasilkan oleh seorang Mat Salleh.

Gayanya yang bersahaja dan lucu sekaligus menarik perhatian wartawan Mohd Ishak Abdillah untuk berkongsi di laman Twitter beliau.

Mat Salleh nak kene ni buat parody Abe ajis jatu bok!!!Pepun, parody2 ni akan mengingatkan saya kepada abe ajis (Hj.Aziz Abdullah) yang akan bersara pd 18 Jun ini slps 26 tahun berkhidmat dgn TV3. hampir 11 thn saya bekerja dengan abg ajis di Ganu. Lepas ni siapa penggantinya… pic.twitter.com/Okmaz6jjqs

— Mohd Ishak Abdillah Ngah (@ShaqNewsMPB) June 2, 2021

Menerusi perkongsian beliau di Twitter, para netizen nampaknya terhibur dengan parodi yang dibuat. Selain itu, para netizen juga turut mengucapkan selamat bersara buat jurukamera TV3, Haji Aziz Abdullah yang bakal bersara 18 Jun ini selepas 26 tahun berkhidmat.

— #SaveSheikhJarrah (Pak Abu) (@HisyamAzizi) June 3, 2021

— Noorsyafiq Aziz (@Roonqifays) June 3, 2021

Selamat bersara Abe Azihh. Terima kasih atas khidmat dalam penyampaian berita dan informasi kepada kami. https://t.co/rKawkCicf6

— Apilah ✨🌙 (@HazieqApilah) June 3, 2021

abg azih nak buat kemunculan terkahir 18 jun ni. nnt dia kasi upload mugshot beliau.

— Mohd Ishak Abdillah Ngah (@ShaqNewsMPB) June 3, 2021

Sementara itu, terdapat pengguna Twitter yang mahu melihat wajah ‘Abang Azih’ selepas video tersebut tular. Menurut Mohd Ishak, beliau dilaporkan bakal membuat kemunculan pada hari persaraan beliau iaitu pada 18 Jun ini.

Selamat bersara kami ucapkan buat Haji Aziz Abdullah atas khidmat beliau sepanjang karier. Pastinya peristiwa jatuh bot di Setiu, Terengganu ini akan diingati beliau dan orang ramai untuk tempoh yang panjang.

Tular pada minggu ini apabila Hafizh Syahrin meluahkan rasa kecewa beliau terhadap pihak Imigresen Malaysia selepas gagal membawa isteri beliau ke Eropah bagi menyertai perlumbaan.

Gagal Bawa Isteri Ke Eropah, Hafizh Syahrin Luah Rasa Kecewa Terhadap Imigresen Malaysia

Ribuan Pelarian Rohingya Merusuh, Tak Mahu Tinggal Di Kem Yang Sesak Seperti Setinggan


Klip Linkin Park Henti Persembahan Kembali Tular Selepas Tragedi Di Konsert Travis Scott

Astroworld Festival sentiasa dinantikan oleh peminat setia Travis Scott dan konsert yang berlangsung Sabtu lalu dilaporkan dihadiri lebih 50,000 orang. Namun, konsert tersebut bertukar tragedi apabila sekurang-kurangnya lapan orang maut dan yang lain cedera setelah dihempap oleh orang ramai.

Difahamkan bahawa mangsa yang dihempap berusia di antara 14 tahun, 16 tahun, 21 tahun (2 orang), 23 tahun (2 orang), 27 tahun dan seorang mangsa masih tidak diketahui. Manakala 25 orang telah dihantar ke hospital dan di antara mereka, 13 masih berada di hospital, lapor Datuk Bandar Houston Sylvester Turner dalam sidang akhbar petang Sabtu.

Peminat mula beranggapan tragedi seperti itu dapat dielakkan sekiranya penganjur bertindak pantas dengan memberi rawatan segera kepada mereka yang tercedera.

Beberapa video daripada peminat yang merayu supaya konsert dihentikan untuk memberi peluang mangsa dirawat turut tular di mana laungan pertolongan mereka tidak diendahkan oleh staf dan Travis Scott sendiri.

Di TikTok, klip persembahan kumpulan Linkin Park pada tahun 2001 di London kembali tular kerana insiden yang hampir serupa di konsert Travis Scott berlaku di konsert mereka.

Dapat didengari Mike Shinoda mengarahkan rakan-rakannya yang lain untuk berhenti bermain untuk menyelamatkan peminat mereka yang terjatuh ke tanah. “Maaf semua. Bantu angkat dia. Keselamatan paling penting. Kita akan main semula lagu ini dari awal selepas ini. Jaga diri semua,” kata Mike Shinoda.

Rata-rata peminat mula membanjiri video asal klip tersebut di YouTube dan menulis pihak penganjur dan artis perlu menjadikan Linkin Park sebagai contoh yang baik dalam mengendalikan kemalangan dengan baik.

Sepanjang aktif, Linkin Park adalah antara kumpulan yang tidak banyak dilanda kontroversi dan sudah beberapa kali memilih Malaysia untuk konsert World Tour mereka. Selepas kematian Chester Bennington pada tahun 2017, Mark Shinoda berkata Linkin Park masih belum ada perancangan untuk buat konsert tanpa Chester.

Namun mereka ada perancangan untuk menghasilkan lagu baharu tetapi masih dalam status ‘berehat’ sejak kematian Chester.

Artis tempatan ini berkata beliau mula jual karya seninya di NFT selepas mendapat dorongan daripada Mike Shinoda menjadi sebab . Baca lagi pada pautan di bawah.

Dengan Dorongan Mike Shinoda, Wanita Malaysia Ini Mula Menjual Karya Seninya Di NFT

Lihat Lagu ‘Numb’ Linkin Park Dimainkan Oleh 200 Pemuzik Dari Serata Dunia


Pemuda Ini Merakam Ilusi Optik Secara Live. Hasilnya Mengagumkan Minda

Para pemuda ini adalah ahli kumpulan muzik alternatif OK Go yang sememangnya terkenal dengan keunikan dan kerumitan klip video muzik lagu-lagu mereka. Kekreatifan mereka itu telah melayakkan mereka menerima pelbagai anugerah video terbaik. Antaranya, “Video of the Year” dan “Best Rock Video” di UK Music Video Awards.

Baca: 14 Buah Produk Apple Digunakan Untuk Menghasilkan Kisah Cinta Ini

Terbaru, mereka telah merakam klip video muzik untuk lagu The Writing’s on the Wall selama 4-minit dalam satu single shot menggunakan kamera Panasonic Lumix DMC-GH4 yang dipasangkan pada rangka penstabilan Fig Rig. Jika sebelum ini mereka menggunakan drone, treadmill dan single-wheel-vehicle, kali ini mereka memanipulasi teknik ilusi optik yang dirakam secara live tanpa henti.

Baca: Motosikal Seperti Dalam Filem Fiksyen Di Jalanan

Tambah lebih menarik, jalan penceritaan klip video muzik ini dibuat berdasarkan lirik lagu tersebut yang mengisahkan seseorang sedar bahawa perhubungan yang dibina itu akan berakhir dan ia tidak dapat dielakkan. Teknik ilusi optik itu menggambarkan perbezaan perspektif dua orang di dalam satu perhubungan yang akhirnya mencetus huru-hara dan perpisahan.

Baca: 30 Ilustrasi Imaginatif Dihasilkan Daripada Pelbagai Bahan Harian Ini Mengagumkan

LIKE dan FOLLOW Vocket di Facebook serta Instagram


Klipsch T5 Hadir Dengan Rekaan Bekas Seakan Zippo

Sejak Apple AirPods diperkenalkan, didapati jenama-jenama lain turut cuba untuk mengikuti trend yang sama, walaubagaimanapun tidak banyak jenama yang berjaya mengatasi Apple AirPods baik dari segi inovasi mahupun mencuri perhatian pengguna secara ramai.

Sekitar awal tahun ini, Klipsch melalui model Klipsch T5 telah memperkenalkan model terbaru sebagai pencabar AirPods. Pada minggu ini, dilihat jenama ini mula menawarkan kelainan pada model keluaran mereka dengan memperkenalkan bekas terbaru yang diinspirasikan daripada jenama Zippo.

Berdasarkan rekaannya yang moden serta kualiti yang terbaik melalui jenama ini, Klipsch T5 mula ditawarkan pada harga $199 (~RM823.29) melalui laman rasmi Klipsch.


Klipsch T5 True Wireless Earbuds Sedia Untuk Menjadi Pencabar Apple AirPods

Bersempena dengan acara teknologi CES 2019 yang bakal berlangsung pada bulan ini, Klipsch selaku jenama yang menjadi pilihan audiophile telah mengeluarkan sebuah model yang bakal mencabar Apple AirPods iaitu Klipsch T5 True Wireless Earbuds.

You all ready to be wooed next week at #CES? Read the latest from @Gizmodo – link in bio.

A post shared by  Klipsch® Audio (@klipschaudio) on Jan 5, 2019 at 7:49am PST

Berdasarkan rekaan dapat dilihat model ini turut menggunakan kapsul seperti AirPods namun rekaannya tampil lebih premium dengan penggunaan material besi. Menariknya, model ini bakal memberikan pengguna penguasaan bateri sehingga 24 jam.

Klipsch T5 True Wireless Earbuds bakal ditawarkan pada bulan Jun ini dengan harga sekitar $199 (RM818.21). Kami tidak pasti sejauh mana model yang ditawarkan dengan harga $40 (RM164.46) lebih tinggi ini bakal menandingi Apple AirPods.

#RealDeal. Nak dapatkan handphone power 8GB RAM + 128GB Storage? Jom tonton video ini.


Klise Drama Melayu Yang Patut Kita Ambil Berat

Anda peminat drama melayu seperti Love You Mr Arrogant, Ariana Rose, Rindu Awak 200% dan sebagainya?
Anda mesti tertunggu-tunggu untuk menonton drama-drama ini sekiranya ditayangkan di kaca TV.

Pernah terfikir tak apa yang cuba disampaikan oleh drama-drama sebigini? Mungkin ada yang berpendapat positif dan mungkin ada juga yang berpandangan negatif.

Seorang pengkritik drama, Aisyah Tajuddin telah menghasilkan video Youtube untuk meluahkan pendapatnya tentang fenomena drama Melayu kini.

Diskripi Youtube menyatakan seperti di bawah:
“Disamping menjadi bahan hiburan, drama Melayu juga boleh dikatakan mempengaruhi gaya hidup dan persepsi masyarakat kita. Patutkah drama Melayu menjadi kayu ukur kehidupan kita?

Sekilas… Jangan Sampai Terlepas Pandang, bersama Aisyah Tajuddin.


‘KLKIX Sneaker Swap Meet’ Acara Untuk Anda Lihat Dan Beli Kasut ‘Rare’

October tahun lepas Vocket pergi acara SneakerLAH, acara untuk peminat kasut berkumpul dan jual kasut-kasut dalam koleksi mereka. Jadi sebagai permulaan tahun 2017 ini, KLKIX menganjurkan pula event untuk para sneakerheads yang akan berlangsung di The Bee, Publika.

Khabarnya ada 30 vendor yang akan menyajikan dan menjual kasut-kasut rare untuk anda beli. Pagi tadi baru keluar adidas Yeezy 350 V2 ‘Zebra’ yang harga market value-nya kini dalam RM6,000! Kalau anda nak lihat lebih dekat kasut ini, bolehlah join acara ini esok.

Hey guys, there'll be slight changes regarding on the BBQ session which it was far from our hand to handle. There will be no BBQ during the event, but still, you can order food and drinks from The BEE that we sure it will satisfied your need. You may try their Creamy Mushroom Fettuccine…period!. Everything else is going good and smoothly well. Vendors are piling up, sponsors are coming in, and we are very excited for the event. So let's put sad news aside and make this event a memorable and fun one to start our year with. Let's Do This! Cheers #klkix #klkixswapmeet2017 #thebee #thebeemy #atthebee #freeformmy

A post shared by klkix (@klkix) on Feb 7, 2017 at 6:57pm PST

KLKIX always bring u some last minute surprises! This time around is our KLKIX FNF POSTER TEE in EXTREMELY LIMITED QUANTITIES! Designed by our very own @ediyuzri aka oneyebyspoonman. ONLY AVAILABLE at the event tomorrow. Get yours for only RM60 a pop and this is not a PRE-ORDER post!!!! See u guys tomorrow!!! #klkix #klkixswapmeet2017 @thebeemy #thebee #thebeemy #atthebee #freeformy

A post shared by klkix (@klkix) on Feb 24, 2017 at 9:31pm PST

WIP for swapmeet #klkix #klkixswapmeet2017 #freeformmy #atthebee #thebeemy

A post shared by klkix (@klkix) on Feb 24, 2017 at 7:25am PST

Dan kalau anda datang awal, anda berpeluang untuk join lucky draw jika anda beli merchandise acara KLKIX ini. Hadiah lucky draw kami pun belum tahu. Tapi mengenali team KLKIX ni, hadiah KLKIX mesti awesome punya. Esok kalau anda tak ada apa-apa acara, marilah terjah The Bee, Publika untuk acara KLKIX Swap Meet ini.

Acara begini jarang-jarang dianjurkan di Malaysia, jadi jangan lepaskan peluang. Dekat bawah ini video KLKIX Swap Meet yang pernah berlangsung tahun 2013. Jumpa korang di sana! Tag kawan anda di ruangan komen ajak mereka meriahkan swap meet KLKIX ini esok.


6 ‘Hidden Gems’ Menarik Di Besut, Terengganu Yang Anda Patut Terokai

Setiap orang pasti ingin lari dari kesibukan kota dan bercuti untuk menenangkan minda. Akan tetapi, mungkin ada di antara anda yang tidak tahu ingin bercuti ke mana. Apa kata anda bercuti ke Terengganu?

Tidak tahu apa yang menarik di Terengganu? Jangan risau kerana baru-baru ini, seorang pengguna Facebook Nuratikah Seman telah berkongsi beberapa tempat menarik yang anda boleh kunjungi di Terengganu. Baca perkongsian Nuratikah di bawah ini:

Di sini anda boleh hiking dan mandi laut. Anda akan dihadiahkan dengan pemandangan pantai cantik dan putih. Pasti anda akan terpegun apabila berada di sini.

Terdapat beratus gerai di sini. Bagi anda yang ingin food hunting inilah tempat paling sesuai. Sedia maklum, pasar ini hanya dibuka pada hari Jumaat sahaja setiap pagi hingga tengahari.

Siapa di sini suka air terjun. Anda akan dihidangkan dengan pemandangan yang menarik dan mampu membuat anda tenang.

Air terjun ini boleh dikatakan yang terbaik. Datang sekali terus jatuh hati. Anda boleh berbbq dan berkelah beramai-ramai di sini.

Terdapat chalet cantik di sini dan anda boleh menikmati suasana hutan yang mendamaikan. Maah, terdapat kolam air panas semulajadi di sini. Bagi anda yang inginkan kelainan, anda perlu mencuba di La Hot Spring ini.

Sebut sahaja pulau pasti anda sudah terbayang lautan biru dan pantai. Betul itu, anda boleh snorkeling di laut di sekitar Pulau Perhentian.

Baru tahu rupa-rupanya terdapat banyak tempat menarik di Besut, Terengganu yang boleh dikunjungi. Bolehlah anda merancang percutian anda hujung tahun ini ke Terengganu.

Pening kepala tidak tahu mahu ke mana ketika hujung tahun ini? Anda mungkin berminat baca artikel tempat dan budget ke Singapura atau Hatyai.

18 Lokasi Menarik Dan Percuma Di Singapura Yang Boleh Anda Terjah Di Hujung Minggu

Itinerari Dan Tip Ke Hatyai Dan Songkhla Hanya Dengan Bajet RM200

5 Hotel Terbaik Dengan Kolam Renang Berlatar Belakangkan KLCC


KLM Kini Membolehkan Anda Semak Status Penerbangan Dengan Hanya Menggunakan WhatsApp

Dalam memberi kemudahan kepada orang ramai, KLM bersama fungsi terbaru WhatsApp For Business kini membolehkan pengguna mendapatkan segala info mengenai penerbangan hanya melalui satu aplikasi permesejan. Melihatkan kepada fungsi terbaru WhatsApp ini, kemungkinan besar syarikat-syarikat lain mungkin akan mengikuti jejak langkah yang sama dalam memberikan kemudahan buat para pengguna.


KLoe Hotel Di Bukit Bintang Ini Tular Kerana Rekaannya Yang Kreatif Dan Unik

KLoe Hotel yang terletak di Bukit Bintang ini pasti akan menjadi penginapan pilihan ramai orang kelak. Mana tidaknya, lokasinya yang dekat dengan pelbagai tempat tarikan pelancong pastinya menjadi salah satu sebab anda kena cuba menginap di sini.

Untuk pengetahuan anda, pengasas KLoe Hotel yang serba unik dan cantik ini adalah suami kepada pengacara dan pelakon Cheryl Samad iaitu Ng Ping Ho. KLoe Hotel ini sesuai untuk anda yang ingin menyerlahkan kreativiti anda.

When you told me you had this idea for a project 10 years ago, I had no doubt you would see it through, because that’s the kind of person you are. You did so good honey. I’m so proud of you. . . . . . #kloehotel #kloehotelkl #kindnesstostrangers #creativenomads

A post shared by  Cheryl Samad (@cherylsamad) on Feb 27, 2020 at 11:19pm PST

Kenapa kami katakan begitu? Ini kerana terdapat 5 artist loft inspirasi dari artist loft dan studio yang direka khas untuk anda nikmati dan serlahkan kreativiti seperti muzik, buku, makanan, taman dan seni.

Tidak dapat dinafikan bahawa ruangan yang cantik akan memberikan rasa tenang dan boleh memberikan kita rasa motivasi dalam kehidupan. Setiap ruang dalam KLoe hotel ini cukup kreatif dan cantik yang pastinya kaki foto akan suka untuk mendapatkan gambar yang ‘Instagrammable’.

Difahamkan, terdapat 80 bilik dan 5 artist loft yang anda boleh pilih dan serlahkan kreativiti anda di sini. Menurut tinjaun kami, harga penginapan di sini bermula dari RM300 dan anda boleh membuat tempahan di laman sesawang KLoe Hotel.

Anda perlu cuba menginap di sini dan rasai sendiri keunikan penginapan ini. Apa tunggu lagi?

Apa kata kami kongsi dengan anda tip dan trik tempah penginapan dengan harga murah. Klik pautan di bawah untuk ketahui rahsianya.

Ini Tip & Trik Tempah Hotel Dengan Harga ‘Murah’ Anda Perlu Tahu

Persis Bridge Of Peace, Ini Kecantikan Dan Keunikan Saloma Link Di Kampung Baru Yang Telah Dibuka

Persis Di Bali, Lihat Keunikan Penginapan ‘Classic Malay House’ Di Kuala Lumpur Ini


Klook Tawar Promosi ‘Gila-Gila’ Khas Untuk Anda Bermula Hari Ini

Tahun 2019 hampir tiba melabuhkan tirainya dan pastinya ramai ibu bapa yang tidak tahu ingin bawa anak-anak mereka berhibur ke mana.

Kalau sebut bercuti pada hujung tahun, pasti ibu bapa runsing memikirkan harga yang mahal untuk ke destinasi-destinasi pelancongan. Mungkin juga ada yang sudah buat tempahan awal untuk ke destinasi pilihan.

Terbaharu, kami dapat berita luar biasa daripada Klook dan berita ini pasti akan membuatkan anda teruja. Sebelum itu, nak cerita sikit yang dengan Klook anda boleh beli tiket masuk ke tempat-tempat menarik, pengangkutan, wifi dan sebagainya.

Bukan sahaja anda dapat membeli tiket dengan harga yang berpatutan di Malaysia, tetapi juga di luar negara. Oleh itu, kami akan senaraikan beberapa contoh perkhidmatan yang anda boleh beli di Klook dengan harga yang murah dan menyenangkan hidup anda semudah ABC.

Sebenarnya di Malaysia terdapat pelbagai tempat menarik yang anda boleh kunjungi. Lagi-lagi waktu cuti sekolah ini, pasti ramai yang akan mengambil kesempatan untuk bercuti bersama keluarga.

Tidak dapat bercuti lama? Jangan risau, anda mungkin boleh pertimbangkan untuk ke destinasi-destinasi ini dan menggunakan perkhidmatan yang ditawarkan.

Sebut sahaja Sunway Lagoon pada anak-anak anda pasti mereka sudah melompat kegirangan. Mana tidaknya, Sunway Lagoon adalah taman tema air yang terbesar dan menarik. Terdapat 6 tema berbeza seperti Taman Air, Taman Hiburan, Taman Hidupan Liar, Taman Extreme, Scream Park & Nickelodeon Lost Lagoon iaitu taman pertama Nickelodeon bertema Asia.

Anda dan anak-anak dapat berhibur dengan bermain air dan pelbagai tarikan lain seperti rumah hantu, roller coaster dan banyak lagi. Sunway Lagoon dibuka setiap hari dari jam 10 pagi hingga 6 petang .

Siapa di sini suka lihat hidupan laut? Jika anak-anak anda gemar melihat hidupan laut, anda boleh bawa ke Aquaria KLCC, salah satu aquarium terbesar di rantau Asia.

Sumber: KlookAnda boleh merasai pengalaman berada dalam 90 meter dalam laut dan anak anda akan dapat belajar pengalaman berbeza mengenai hidupan laut. Anda tidak perlu beratur lag untuk membeli tiket, hanya gunakan e-tiket pada Klook dan masuk. Aquaria KLCC ini dibuka setiap hari pada jam 10 pagi hingga 8 malam.

Lebih mudah dan menjimatkan apabila anda menggunakan pengangkutan awam. Bayangkan jika anda ingin ke luar negara dan tiada sesiapa untuk hantar anda ke lapangan terbang, pengangkutan awam adalah jalan penyelesaian yang terbaik.

Maka, anda pasti memilih untuk gunakan KLIA Ekspress. Dengan menggunakan KLIA Ekspress, anda akan cepat sampai ke lapangan terbang dan tidak akan terlepas penerbangan anda. Mudah sahaja jika menggunakan Klook kerana anda boleh membeli tiket walaupun pada saat akhir. Malah, ia juga lebih murah dan anda hanya perlu scan e-tiket pada aplikasi Klook anda di pintu masuk.

Negara yang terdekat di Malaysia semestinya Singapura juga dapat menawarkan anda pelbagai tarikan yang menarik. Malah, Singapura merupakan antara destinasi pilihan untuk mereka short vacation.

Anda mungkin boleh ke dua tempat tarikan pelancong di Singapura ini dengan mudah. Anda pasti akan seronok dapat berkunjung ke sini.

Tidak sah jika ke Singapura tetapi tidak melawat ke Universal Studios Singapura yang pastinya akan memberikan anda satu pengalaman yang ‘awesome’ dan berbeza. Universal Studios Singapura merupakan tempat tarikan pelancong terkenal di Asia.

Anda perlu membawa keluarga anda ke sini dan kini lebih mudah kerana anda tidak perlu lagi beratur untuk membeli tiket masuk Universal Studios Singapura kerana anda boleh sahaja gunakan e-tiket dan scan untuk masuk terus.

Anda pasti akan terhibur dengan pelbagai tarikan dalam taman tema ini dan setiap tempat dalam Universal Studios Singapura memang ‘Instagramable’. Antara tarikan yang ada di sini adalah pelbagai permainan, pertunjukan Sesame Street, Madagascar Boogie! dan sebagainya. Jika anda ingin jimatkan masa menunggu, anda boleh beli tiket Pas Ekspres Universal.

Jika anda pencinta alam semulajadi, anda harus ke Gardens by the Bay! Jangan lepaskan peluang melihat keindahan dari ketinggian 35 meter hutan dan air terjun indoor di tengah-tengah Singapura.

Lebih menarik, terdapat tarikan terbaharu sempena Hari Krismas yang bakal tiba iaitu Christmas Wonderland @ Gardens by the Bay sehingga 26 Disember 2019. Anda boleh buat pra-tempahan tiket anda awal dan mendapatkan diskaun serta hanya perlu scan baucer Klook pada pintu masuk dan anda boleh sambut Krismas dengan ‘style’.

Selain itu, jika anda tunjukkan aplikasi Klook pada pembantu Santa di Carol-oke booth, anda berpeluang untuk nyanyikan lagu hits Chrismas. Jangan lupa merakamkan ia dan kongsikan di Facebook atau Instagram dengan hashtag #klookcaroloke serta berpeluang menangi kredit Klook untuk percutian akan datang.

Bagi anda yang ingin ke sebuah duia penuh dengan fantasi, aksi, taman tema dan roller coasters, anda boleh ke Korea.

Sumber: KlookTaman tema Everland merupakan taman tema terbesar dan paling menarik di Korea serta terdapat roller coaster kayu yang pasti buat anda teruja. Malah, taman tema ini sesuaiuntuk semua golongan tidak kira muda atau tua. Anda juga boleh melihat panda yang comel di Panda World.

Naiki Sky Cruise untuk lihat keindahan taman tema Everland dan melihat burung-burung berterbangan serta anda akan terpegun melihat pertunjukan bunga api.

Untuk keselesaan anda, anda boleh menaiki bas shuttle yang akan membawa anda terus ke taman. Anda tidak akan sesat ke sana dan anda tidak perlu beratur lama serta masuk terus jika menggunakan e-tiket Klook.

Tidak cukup dengan taman tema yang ada? Anda boleh berkunjung ke Lotte World kerana ia merupakan taman tema indoor terbesar di Korea.

Lotte World merupakan taman tema yang sesuai untuk semua peringkat umur. Akan tetapi, jika anda membawa kanak-kanak adalah diingatkan bahawa terdapat limitasi ketinggian untuk menaiki permainan yang ada dan ketinggian minimum adalah 110cm dan ke atas.

Anda dapat berjimat jika membeli tiket ekpress keretapi ini dan akan memudahkan perjalanan anda di sana. Malah, akan membantu anda menjimatkan masa anda.

Kenapa kami katakan begitu? Anda tidak akan berhenti di stesen lain dan keretapi ini akan pergi dari lapangan terbang Incheon ke stesen Seoul dan dari stesen Seoul ke lapangan terbang Incheon. Apabila berjaya jimat masa, anda juga dapat berkunjung ke lebih banyak tempat tarikan.

Jepun merupakan antara destinasi pilihan ramai juga. Bukan sahaja banyak dengan tempat menarik, tetapi anda juga akan dapat lihat budaya masyarakat Jepun yang berbeza.

Universal Studios Japan yang terletak di Osaka adalah destinasi yang anda harus kunjungi jika ke negara matahari terbit ini. Terdapat 9 tema berbeza termasuk Harry Potter’s Wizard World, Jurassic Gardens, Water World, Minion Park, Amity Village, dan banyak lagi.

Jika anda gemar menaiki roller coaster, anda boleh cuba menaiki The Flying Dinosaur yang merupakan trek teranjang dunia dan akan membawa anda ke dunia Jurassic Park. Selain itu, anda juga boleh ke istana Harry Potter dan merasai pengalaman penuh dengan magik.

Anda boleh dapatkan tiket di Klook dan tidak perlu beratur panjang kerana dengan hanya menggunakan e-tiket boleh masuk terus. Jika anda gunakan Universal Studios Japan Express ™ Pass 4 atau Universal Studios Japan Express ™ Pass 7, anda boleh jimatkan masa menunggu untuk menaiki permainan yang ada.

Kembangkan imaginasi apabila anda melawat ke teamLab Borderless di Tokyo, sebuah dunia ekspresi artistik di luar sempadan dengan hanya melawati Mori Digital Art Museum.

Pastikan anda membawa kamera supaya anda dapat mengambil foto pameran dan diilhamkan oleh kecantikan dan kerumitannya. Anda tidak perlu bimbang tiket masuk habis kerana anda boleh beli di Klook dan hanya menggunakan e-tiket sahaja serta scan dan anda boleh masuk. Selepas puas melihat semua pameran yang ditawarkan, nikmatilah secawan teh di Ta Tea House.

Tidak lengkap jika anda ke Jepun tidak mencuba pakaian tradisional mereka iaitu kimono. Difahamkan bahawa pakaian tradisi ini telah bermula dari zaman Meiji lagi.

Malah, anda akan bersiar-siar sambil mengenakan kimono melalui Asakusa, kawasan yang masih mengekalkan suasana Tokyo yang sangat tradisional dan pastinya tempat yang sesuai untuk anda bergambar.

Dengan Klook, anda boleh dapatkan harga yang murah daripada harga asal. Ini peluang untuk anda bergaya dengan kimono Jepun. Memang satu pengalaman tradisi yang asli.

Australia merupakan negara yang kaya dengan budaya dan kecantikannya tersendiri. Sebut sahaja Australia pasti anda sudah terbayang keindahan alam semulajadinya.

Hanya 90 minit dari Melbourne, pulau hidupan liar Victoria menampilkan pemandangan pantai yang indah. Anda boleh tonton Penguin Parade semasa matahari terbenam atau mengenali Koala dengan lebih dekat di habitat semulajadi mereka.

Selain itu, anda mungkin akan terpesona dengan pemandangan laut Antartika di tebing bukit pulau.

Terokai Blue Mountains National Park, Tapak Warisan Dunia UNESCO dengan melawati taman-taman dengan berjalan kaki atau menaiki kereta api.

Anda akan dihidangkan dengan pemandangan hutan hujan, juram yang curam dan Lembah Jamisan yang menakjubkan. Dengan Klook, anda akan dapat akses unlimited selama sehari.

Tipulah dalam seumur hidup anda tidak pernah terasa ingin ke Eropah. Terdapat pelbagai tempat menarik di Eropah. Kami senaraikan perkhidmatan dan tempat menarik yang anda boleh pergi di sana.

Buat anda yang mahu meneroka sisi lain Eropah, anda mungkin boleh cuba Eurail Global Pass. Anda akan dibawa ke kota-kota besar Eropah termasuk Perancis, Jerman, Itali dan Switzerland.

Apa yang lagi seronok, anda tidak perlu beratur untuk mendapatkan tiket. Cukup dengan membuat tempahan dan memilih tarikh untuk meneroka setiap sudut Eropah.

Lawatan ke Paris dianggap tidak lengkap tanpa perjalanan ke Louvre Museum dan  ini pastinya sesuatu yang anda patut masukkan dalam ‘bucket list’ anda.

Sebagai muzium terbesar di dunia dengan koleksi 35,000 karya seni yang mengagumkan melebihi 7000 tahun, tarikan ini bukan sahaja untuk pencinta seni tetapi sesiapa sahaja yang mempunyai minat dalam sejarah dan budaya Barat. Dengan Klook, anda akan diberikan keutamaan akses masuk tanpa perlu beratur untuk ke dalam muzium di sini.

Casa Batllo di Barcelona adalah lebih daripada sebuah rumah yang berwarna-warni dan karya yang dihasilkan merupakan hasil artis dan arkitek terkenal, Antoni Gaudi.

Anda akan menikmati ‘mitos seni moden’ yang dibina. Anda akan dapat melihat Barcelona pada abad ke-20 ketika Gaudi mula-mula melakukan catatan sejarah ini jika berkunjung ke sini.

Klook menjadi pilihan ramai orang kerana anda tidak perlu lagi beratur panjang hanya untuk membeli tiket dan segala pembelian anda akan disimpan dalam telefon. Bermakna anda tidak perlukan lagi tiket fizikan untuk beberapa tarikan dan scan sahaja e-ticket. Mudah bukan?

Lebih menarik kerana Klook ingin berikan anda tawaran istimewa dimana boleh dapatkan potongan bernilai RM100 untuk semua aktiviti dengan berbelanja minimum RM1,000 setiap tempahan.

Jika anda berbelanja minimum RM1,500 setiap tempahan, anda boleh dapatkan potongan harga bernilai RM250 untuk semua aktiviti. Bagi pengguna baru Klook, anda layak mendapatkan potongan harga sebanyak 20%.

Adalah diingatkan bahawa kesemua promosi ini sah untuk semua aktiviti yang ditawarkan dalam Klook kecuali tiket Universal Studios Jepun, express passes, Swiss Travel Pass or Swiss Half Fare Card dan tiket JR Pass tertakluk pada terma dan syarat. Untuk maklumat lanjut mengenai promosi ini, anda boleh lihat di sini.

Klook ni memang murah hati beri tawaran diskaun yang berbaloi khas untuk anda. Bagi yang tidak tahu, Klook adalah satu platform yang memudahkan anda untuk merancang perjalanan anda dan membeli tiket serta aktiviti-aktiviti dengan harga yang murah.

Terdapat lebih 100,000 aktiviti yang ditawarkan di hampir 350 destinasi dan anda boleh membuat tempahan di sini ataupun di aplikasi Klook. Jika tiada aplikasi Klook, anda boleh muat turun aplikasi Klook di Google Play atau App Store.

Anda tidak perlu risau, kerana dengan Klook anda boleh membeli tiket last minute dan tiket-tiket yang dijual oleh Klook boleh dipercayai. Malah, anda juga boleh membaca review pelanggan Klook sebelum ini.

Rugi kalau anda tidak merebut peluang ini kerana tawaran Klook pada kali ini cukup istimewa! Kata orang, kita kena bijak berbelanja untuk berhibur. Tawaran istimewa ini sudah tersedia bermula hari ini hingga 31 Disember 2019 ini.


Kluang Kreatif, Lorong Baru Untuk Pencinta Seni Di Johor

Apa kata orang Kluang. Cantik tak? Kreatif tak?

Macam kami kata, lepas ni rugi tak balik Kluang.

Lokasi berhampiran Kluang Parade. Belakang Ambank, depan Public Bank, depan TM Point.


‘Kluster Sivagangga’, Restoran Di Kedah Ini Dilaporkan Tidak Merekod Butiran Pelanggan

Penularan wabak pandemik COVID-19 di Malaysia kelihatan sudah mula terkawal selepas Perintah Kawalan Pergerakan Pemulihan telah dilaksanakan. Akan tetapi, rakyat Malaysia dikejutkan dengan beberapa kewujudan kluster baharu dimana kes jangkitan telah meningkat kini.

Umum mengetahui bahawa kes indeks Kluster PUI Sivagangga berpunca apabila seorang pemilik kedai makan yang pulang ke Malaysia dari India dan diberi arahan Perintah Pengawasan dan Pemerhatian di Rumah (Home Surveillance Order – HSO) tetapi tidak mematuhi syarat-syarat perintah berkenaan.

Apa yang mengejutkan adalah kedai makan tersebut yang dipercayai Restoran Salleh Nasi Kandar di Napoh, Jitra Kedah ini tidak merekodkan kehadiran dan suhu pelanggan serta tidak menggunakan aplikasi MySejahtera menyukarkan pihak petugas di Pejabat Kesihatan Daerah dan Jabatan Kesihatan Negeri untuk mengesan kontak rapat pengunjung.

Restoran ni ha… pic.twitter.com/yIq8o8LqhY

Menurut Datuk Dr Noor Hisham dalam sidang media harian tadi, sebanyak 425 orang sudah disaring sehingga 12 tengahari tadi dan 21 kes dikesan positif COVID-19, 362 negatif dan 42 masih menunggu keputusan.

Tambah Datuk Dr Noor Hisham, KKM perlu mengambil iktibar daripada kes ini dan mengingatkan masyarakat supaya tidak menyimpan atau merahsiakan sebarang maklumat penting seperti sebarang kontak dengan kes-kes positif Covid-19 atau maklumat yang berkenaan daripada pihak berkuasa.

Sementara itu, kami kongsikan beberapa artikel berkaitan perkembangan kes penularan wabak COVID-19 pada pautan di bawah ini.

Langgar Kuarantin, Wanita Yang Makan Di Kedai Ini Disahkan Positif COVID-19

Keluar Makan Bersama Gelang Kuarantin, Tindakan Wanita Ini Buat Netizen Risau

Rakyat Malaysia Boleh Dipenjara Jika Langgar Perintah Kuarantin


Kobe Bryant Maut Dalam Nahas Helikopter Bersama Anak Perempuannya

Nama Kobe Bryant sememangnya tidak perlu diperkenalkan lagi dalam arena bola keranjang. Berjaya menjadi lagenda bersama pasukan LA Lakers selepas berkhidmat selama 20 tahun serta memenangi beberapa anugerah individu telah menempatkan beliau sebagai antara pemain bola keranjang terhebat sejarah.

Terbaharu, Kobe Bryant bersama anak perempuannya, Gianna dilaporkan telah terlibat dengan insiden helikopter di California. Insiden ini dilaporkan turut meragut tujuh nyawa penumpang yang lain.

Berdasarkan laporan, helikopter Sikorsky S-76 milik Kobe Bryant yang dalam perjalanan ke Thousand Oaks ini sudah mulai terlibat dengan kebakaran sejak di atas sekaligus mengakibatkan kegagalan untuk mendarat dengan sempurna.

Insiden ini turut mendapat perhatian beberapa ahli sukan dan selebriti yang sekaligus meluahkan rasa sedih mereka diatas kepergian mendiang Kobe Bryant.

So sad to hear the heartbreaking news of the deaths of Kobe and his daughter Gianna. Kobe was a true legend and inspiration to so many. Sending my condolences to his family and friends and the families of all who lost their lives in the crash. RIP Legend💔

A post shared by  Cristiano Ronaldo (@cristiano) on Jan 26, 2020 at 3:13pm PST

💔please everyone pray for Vanessa and the family 🙏🏿

A post shared by  Diddy (@diddy) on Jan 26, 2020 at 2:40pm PST

My heart is heavy. Rest in power Kobe and Gianna. Sending my love to the Bryant family the families affected by this tragedy, sending love also to all of us he inspired.

A post shared by  Yuna ユナ ROUGE (@yuna) on Jan 26, 2020 at 3:45pm PST

We’re praying for your family and appreciate the life you’ve lived and all the inspiration you gave pic.twitter.com/pxbgLOOmpY

Berjaya dilabel sebagai ikon dalam NBA berjaya menempatkan Kobe Bryant sebagai antara ahli sukan yang dilamar Nike sebagai duta. Tonton video di bawah yang menampilkan Kobe Bryant bersama beberapa lagi ahli sukan yang lain.

Lihat ‘Choose Go’ Iklan Terbaru Daripada Nike Yang Awesome

Juventus Hasilkan Jersi Khas Buat Sukan Bola Keranjang


Kod Hijau Di Dalam Filem The Matrix Rupanya Adalah Resepi Sushi

Pada minit-minit awal babak filem The Matrix (1999) lakonan Keanu Reeves telah diisi dengan barisan kod berwarna hijau yang muncul secara perlahan-lahan dan akhirnya memenuhi skrin. Dari jauh ia dilihat seperti sebuah kod komputer yang susah difahami.

Dua saudara Wachowski telah menjadikan kod komputer bewarna hijau itu sebagai opening scene dan dianggap sebagai simbol ikonik bagi filem The Matrix.

Namun kod berwarna hijau itu jika diteliti dengan betul, kita akan menemui tiga jenis karakter Jepun di dalamnya iaitu hiragana, katakana dan kanji. Bagi mereka yang menyangka itu adalah barisan kod komputer dengan maksud yang tersembunyi, anda sebenarnya telah tertipu.

Individu yang bertanggungjawab ke atas visual ikonik tersebut adalah Simon Whiteley, beliau adalah designer untuk filem The Matrix. Dalam satu temuramah dengan CNet pada Khamis lalu, Whiteley berkongsi rahsia ; kod misteri dalam filem The Matrix adalah resepi sushi milik isterinya.

“Saya mahu semua orang tahu bahawa kod-kod hijau dalam The Matrix sebenarnya cuma resepi sushi dalam bahasa Jepun,” kata Whiteley, yang turut bekerjasama di dalam filem Babe (1995) dan The Lego Movie (2014). “Tanpa kod-kod tersebut, The Matrix mungkin tidak pernah ada.”

Maksudnya, kod rahsia di pembukaan filem The Matrix yang selama ini disangka mempunyai makna tersembunyi sebenarnya hanyalah halaman dari buku resepi sushi.

Untuk bacaan lanjut mengenai The Matrix, klik pautan di bawah.

Matrix 4 Dan John Wick 4 Sah Bakal Ditayangkan Pada Tarikh Yang Sama

Keanu Reeves Bakal Kembali Sebagai Neo Untuk ‘Matrix 4’


Kodak Perkenalkan ‘Ektra’ Telefon Pintar Dengan Kamera Yang Awesome

Benda pertama yang terlintas di fikiran apabila menyebut perkataan Kodak adalah filem kamera yang biasa kita gunakan dahulu untuk kamera analog. Dahulu tak macam sekarang, ambil gambar kena betul-betul sebab satu roll filem cuma boleh tangkap 36 keping gambar sahaja.

Kamera digital sememangnya memberi impak kepada Kodak dan Kodak terpaksa berubah mengikut peredaran masa Setelah berjaya bangkit dari bankrap pada tahun 2013, tanpa dijangka Kodak kini turut memasuki pasaran telefon pintar dengan Kodak Ektra.

Kodak dengan kerjasama Bullitt Group berharap Kodak Ektra ini mampu memberi saingan kepada jenama-jenama smartphone sedia ada dengan kemampuan kamera Kodak Ektra ini. Pertama kali saya melihat telefon pintar ini, mengingatkan saya kepada Samsung Galaxy Kamera. Konsepnya lebih kurang sama cuma Kodak Ektra adalah sebuah telefon pintar.

Hebatkah kamera Kodak Ektra ini? Disebabkan ianya memang direka untuk jurugambar menggunakannya secara on the go, Kodak Ektra dilengkapi kamera belakang 21-megapixel f2.0 aperture dan kamera depan 13-megapixel f2.2 aperture. Jadi kamera depan dan belakang Kodak Ektra memang mengancam!

Finishing telefon ini tidak ubah seperti kamera Kodak vintaj. Anda mungkin akan berasa sedikit kekok untuk menggunakan telefon ini kerana saiz kameranya yang sangat besar dan agak tebal. Anda boleh menangkap gambar secara automatik atau secara manual untuk mengubah exposure, ISO, fokus, white balance dan shutter speed.

Aplikasi SNAPSEED adalah editing software khas yang terdapat dalam Kodak Ektra ini. Kalau anda mahukan gambar-gambar dengan efek vintaj yang cantik, edit sahaja menggunakan SNAPSEED ini. Telefon pintar ini akan hadir dengan sistem Android 6.0 (Marshmellow), processor 3GP RAM Helio X20 2.3GHz Decacore dan akan dijual pada harga 449 pound (lebih kurang RM2,300).

Buat masa ini, telefon ini adalah eksklusif untuk pasaran Eropah sahaja dan akan mula dipasarkan akhir tahun ini. CNN sudah membuat review tentang keupayaan telefon pintar ini dan CNN sukakannya! Anda boleh lihat video review dan gambar lanjut Kodak Ektra ini di bawah. Sungguh classy cool dan awesome Kodak Ektra ini.


Koenigsegg Jesko ‘Red Cherry’ Diperkenalkan Dengan 1,600 Kuasa Kuda

Sejak mula dilancarkan, Koenigsegg Jesko sudah berjaya membuatkan orang terpegun dengan kehebatan enjin jentera dari Sweden ini. Terbaru, Koenigsegg tampil dengan Jesko versi Red Cherry dimana model ini diberi kemasan luaran serta hadir dengan warna merah terang.

Dari segi prestasi enjin, Koenigsegg Jesko dimuatkan dengan enjin V8 5.0 liter twin-turbo dengan keupayaan 1,600 kuasa kuda dan 1,500 Nm tork. Melihat kepda spesifikasi enjin ini tidak hairanlah model ini dibandingkan dengan kepantasan kereta api pantas dari Jepun dimana Koenigsegg Jesko mampu memecut sepantas 482km/h.

Menerusi model edisi terhad ini, bakal pengguna bakal menerima Koenigsegg Jesko dengan kemasan warna merah serta beberapa aksesori luaran dengan penggunaan material carbon fibre.

Sesuai dengan enjinnya yang berkuasa tinggi, Koenigsegg Jesko bakal ditawarkan dengan harga €2,35 juta (RM11 juta). Walaubagaimanapun, bagi model edisi terhad ini cuma 125 unit bakal ditawarkan. Agak menarik untuk menyaksikan selebriti manakah antara yang bertuah untuk mendapatkan model hypercar ini.


Koenigsegg Utagera Ini Direka Oleh Budak Lelaki Thailand Berusia 15 Tahun

Sementara budak lelaki 15 tahun Malaysia masih bersembang pasal cinta till jannah di Twitter, budak lelaki 15 tahun Thailand pula sibuk mereka kereta untuk pasaran sebenar.

Remaja Thailand Jennarong Muentaweepongsa mempunyai masa depan yang cerah dalam indusri rekabentuk kereta. Dikenali sebagai Vanatical Design, remaja 15 tahun ini telah menghasilkan satu rekaan kereta yang dipanggil Utagera. Ia membawa maksud “terminate” dalam bahasa Sweden. Rekaan Jennarong telah dihasilkan dalam bentuk fizikal (model berskala) oleh N2A Motors California. Ini kali kedua beliau membuat projek bersama Koenigsegg selepas menyiapkan projek Legera.

Selain Koenigsegg, Jennarong juga telah menghasilkan rekaan Aston Martin DB11, Jaguar, dan banyak lagi.

Koenigsegg Utagera ini telah dipamerkan di Thailand International Motor Expo. Remaja berbakat ini menghabiskan masa 3 bulan untuk menyiapkan projek ni. Menurut Jennarong, kereta ini direka dengan enjin V8 twin-turbo berkapasiti 5.0 liter yang boleh menghasilkan 1,000hp tanpa bantuan elektrik.

Rekaan Utagera kelihatan kurang ekstrim berbanding Regera namum masih nampak elegan.

LIKE dan FOLLOW Vocket di Facebook serta Instagram


10 Perkara Tentang Jerman Yang Buatkan Malaysia Lebih ‘Sempurna’

Dulu saya tinggal di Jerman hampir 4 tahun. Adalah sedikit sebanyak pengalaman. Jom saya ceritakan mengapa orang yang tinggal di Malaysia lebih untung dari orang di Jerman. Saya akan senaraikan 10 perkara penting yang dinikmati oleh rakyat Malaysia dan memang orang Jerman tidak boleh lawan.

Orang di Jerman boleh membeli belah hanya enam hari seminggu dan cuma setakat jam 8 malam sahaja. Lepas 8 malam kedai dan shopping complex semua sudah tutup. Malah, 7-Eleven pun tidak ada di tempat saya, jadi kalau emergency mahu beli apa-apa pada waktu tengah malam, simpan sahajalah niat itu.

Tunggulah kedai buka esok pagi. Itu pun kalau pagi esoknya hari Sabtu, kalau hari Ahad maka kena redhalah dan tunggu hari Isnin sebab hari Ahad semua kedai dan shopping complex tutup. Jadi terpaksalah orang Jerman menghabiskan cuti hari Ahad bersama keluarga dan anak-anak dengan pergi berkelah atau bermain di taman. Kesiankan mereka tidak boleh pergi shopping.

Kalau di Malaysia, boleh shopping 7 hari seminggu sampai jam 10 malam, kadang-kadang ada shopping complex atau supermarket buka sampai jam 11 malam. Kalau tidak mahu membeli-belah pun boleh habiskan masa yang banyak itu dengan berjalan-jalan atau lepak layan Facebook guna wifi percuma.

Kalau mahu beli barang jam 2 pagi pun boleh pergi 7-eleven atau banyak lagi kedai yang buka 24jam atau pergi uptown kalau teringat nak beli kasut jam 3 pagi. Jadi dengan membeli belah 7 hari seminggu maka kita rakyat Malaysia merancakkan ekonomi negara.

Jadi, untunglah orang Malaysia boleh shopping 24 jam dan negara bertambah maju. Orang Jerman pula peluk anak dan bini dan tidur memendam rasalah jawabnya. Malaysia skor 1-0 kat sini.

Di Malaysia nak makan apa semua ada. Restoran buka 24 jam, kalau lapar jam 3.48 pagi pun boleh start kereta atau motor dan menderum ke mamak. Kalau malas mahu keluar boleh telefon dan order sahaja. Boleh makan 5-7 kali sehari bermula selepas subuh sehinggalah ke subuh keesokan harinya.

Kalau tidak mahu masak di rumah pun tidak apa sebab 365 hari setahun 24 jam sehari kita boleh dapat makan di mana-mana sahaja. Restoran makanan segera pun banyak, boleh beli fries dan coke kemudian duduk 6 jam sambil guna wifi percuma. Lepas sudah habis boleh terus pergi sahaja. Balik rumah terus boleh tidur sebab perut sudah kenyang. Alhamdulillah, kita semua sihat dan cukup makan.

Di Jerman pula, kalau sudah makan fries itu sudah habis kena lap meja sendiri, kena susun kerusi sendiri dan kena buang sampah dan tray ke tempat yang disediakan. Sudahlah bayar duit, kena kemas sendiri pula. Restoran pula biasanya tutup pukul 10 malam. Kafe dan bar tutup sekitar 12 malam dan kalau malam minggu mereka lajak sampai pukul 1 atau 2 pagi. Itu pun tiada makanan dah, setakat nak minum kopi bolehlah.

Hari Ahad semua shopping complex tutup, restoran dan kafe pun separuh sahaja yang buka, kadang-kadang sudah muak makan di tempat yang sama, akhirnya balik rumah makan salad dan roti sahaja. Nak tidur pun awal lagi maka masing-masing pergi ke gym ataupun berjogging sekitar taman. Itu sebab lah orang Jerman kurus-kurus gamaknya. Tidak berapa cukup makan. Untunglah orang Malaysia, makan mewah. Malaysia mendahului dengan 2-0.

Kanak-kanak di Malaysia sangat beruntung sebab boleh tidur lambat. Pukul 9-10 malam boleh ikut mak bapak pergi shopping lagi. Boleh lepak-lepak kedai mamak atau pergi tengok midnight filem Transformers. Balik rumah jam 12 malam atau 1 pagi dan tidur kemudian esok bangun lambat tiada masalah. Setiap anak-anak sekarang ada gajet masing-masing. Semua pakat ada smartphone,iPad atau apa sahaja yang canggih.

Maka anak-anak boleh main iPad sambil breakfast di kedai mamak dan ibu bapa boleh layan Facebook tanpa gangguan. Kalau ada orang nak salam, anak tadi ada skill hulur tangan sebelah saja sambil mata dan tangan sebelah lagi main ipad itu. Itu merupakan skill koordinasi yang bagus.

Kanak-kanak di Jerman pula malang sekali. Jam 8-9 malam semua sudah kena tidur. Tidak ada peluang nak tengok midnight filem Transformers. Kalau nak juga, maka kena tunggu pagi Sabtu maka barulah mak bapa bawa pergi tengok. Itu pun kalau cerita itu di label 12PG. Kalau tidak memang melepaslah.

Kalau bawa anak-anak pergi makan atau minum di restoran jam 9 malam memang kena jelinglah sebab memang tiada budak-budak lain dalam itu, awak seorang sahaja. Silap-silap mahu kena tegur dengan makcik-makcik yang bermulut becok marahkan anda sebab bawa budak jalan malam-malam.

Lepas itu jangan haraplah nak berkepit dengan iPad atau smartphone sambil lepak di kafe atau restoran atau di mana-mana kawasan awam terutama ketika di meja makan. Biadap katanya kalau main benda alah tu kat meja makan, kena bersembang atau kena jawab soalan pasal sekolah dan sebagainya. Memang tiada peluang nak main iPad bagai. Ada sesetengah itu umur sudah 6-7 tahun, iPad pun tidak pernah pegang. Kesian. Untunglah kanak-kanak di Malaysia. Malaysia terus mendahului dengan 3-0.

Kanak-kanak di Malaysia sudah bijak pandai sekitar usia 4-6 tahun sebelum masuk sekolah lagi. Semua sudah pandai membaca, mengira, menyelesaikan permasalahan matematik, menjawab pelbagai persoalan sains dan macam-macam lagi. Bila masuk darjah satu semua sudah pandai. Ibu bapa di rumah sudah kurang beban mengajar sebab kat tadika semuanya sudah diajar. Untunglah mak bapa semua sebab anak sudah pandai, dan ada yang boleh speaking dah.

Di Jerman jangan kata speaking, dengar perkataan English pun belum tentu. Sudahlah rancangan tv semua dalam bahasa Jerman, kartun Spongebob pun dalam bahasa Jerman, macammana nak dengar perkataan English nyer kan? Mak bapak sudah sah-sah berbahasa Jerman walaupun diorang tahu bahasa Inggeris.

Lepas itu di tadika belajar mengenal huruf, membaca dan mengira itu pun sikit-sikit sahaja. Kalau yang boleh membaca dan mengira itu memang kira pandailah. Pergi tadika hari-hari main sahaja.

Dah penat main, belajar hormat orang, belajar mendengar, belajar bercakap, belajar berdiam bila orang bercakap, belajar hormat orang yang lebih tua, belajar melintas jalan, belajar buang sampah, belajar kemas meja dan basuh pinggan mangkuk selepas makan dan pelbagai pelajaran sivik lain yang sungguh membosankan. Patutlah sampai sudah besar panjang tidak reti speaking English lagi. Nampak tidak? Betapa untungnya kanak-kanak di Malaysia. Kita tambah skor lagi menjadi 4-0.

Di Malaysia, hampir semua pemandu mempunyai deria ke-6 atau 6th sense. Ini kerana pemandu tidak perlu bagi signal ketika membelok kerana kita tahu pemandu lain akan tahu atau kompom tahu yang kita akan membelok. Selain itu kalau nak cepat kita drive ikut laluan kecemasan, kalau tidak masuk situ rugilah laluan itu besar dan membazir kalau tidak digunakan.

Nak potong que pun tidak ada masalah sebab semua pemandu kita bertimbang rasa dan membenarkan kita potong que dimana kita tahu melalui deria ke-6 tadi yang pemandu lain tidak akan marah. Lepas itu lampu merah kita tidak perlu berhenti, cuma perlu tengok-tengok sahaja jikat ada kereta lain, atau dengan gunakan deria ke-6 tadi dan kita pecut sahaja.

Pasal kadar kemalangan maut itu tidak payahlah kita kira kan? Itu kan sudah takdir dan ketentuan, kalau sudah memang ajalnya mati kemalangan, kita nak buat macamana kan? Kalau kita pakai tali pinggang keledar pun tapi kalau takdir nak mati, maka mati jugak kan?

Di Jerman, jangan harap nak jalan kalau lampu merah. Kalau langgar juga maka anda kira alien lah sebab anda sorang sahaja yang buat. Lepas tu orang Jerman takde 6th sense macam orang Malaysia, maka semua orang bagi signal.

Kalau jem maka semua terkedek-kedek sahaja, nak mencilok memang mereka tidak pandai langsung sebab kat sekolah memandu tidak ajar semua itu. Kalau naik motor pun que jugak, apa ke faedahnya naik motor tapi tidak reti cilok dan que kat jem macam kereta? Bangang jugak orang Jerman ni. Diorang tidak tahu nak menggunapakai deria ke 6 tadi sebab tidak pernah berlatih menggunakannya.

Di Jerman pun ada kemalangan maut jugak, tapi tidaklah hari-hari. Jarang sangat dengar pasal mati eksiden ni. Mungkin sebab diorang tidak pandai mencilok dan tiada deria ke-6 itu gamaknya yang buat kurang eksiden. Tak thrill lah orang Jerman ini.

Nampak tidak perbezaan yang ketara tu? Kalau anda duduk di Jerman memang hilanglah segala 6th sense atau deria ke-6 anda tadi. Sungguh saya tidak tipu. Memang rugi duduk Jerman sebab sudah hilang satu deria. Oleh itu, Malaysia menang lagi 5-0

Menjadi remaja di Malaysia jauh lebih seronok berbanding Jerman. Kalau tidak mahu belajar boleh berhenti sekolah dan ibu bapa boleh belikan motor sorang satu. Sudah ada motor bolehlah merempit. Merempit ni untung sebab boleh dapat teman wanita.

Malam minggu boleh ramai-ramai berkumpul di tepi highway atau dekat plaza tol Puchong itu. Disebabkan ramai maka kereta tidak berani nak langgar mereka semua. Lepas itu pakat-pakat berlumba, dapat duit, dapat gadis. Kalau yang tidak berani berlumba boleh tunjuk skill buat willy. Nanti ada gadis yang tengok dan pasti berkenan di hati dan terus boleh dapat.

Selain itu, lagi untung jadi remaja ini, kalau malas macamana pun makan tetap ada rumah tetap ada sebab ibu bapa tanggung. Lepas itu boleh pakai telefon pintar mahal-mahal. Boleh tackle gadis kalau handphone canggih lepas itu boleh wechat, tukar-tukar gambar dan pakai bahasa rahsia yang orang lain tidak faham seperti “aq xrse kt kn d2q sme stu smp tth woe x2 kke2 kaüf sjs” yang entah apa orang lain susah nak decrypt.

Remaja di Jerman ni, sejak kalah perang dunia ke-2 memang sudah tidak pakai bahasa atau tulisan rahsia yang nak kena belajar 3 tahun untuk paham. Jadi skill mereka sudah memang lemah sangat dah sejak kalah perang. Nak merempit? Jauh sekali lah. Motor honda cup pun tidak ada, apatah lagi Yamaha LC Demak.

Ibu bapa mereka pun jarang yang ada kereta, apatah lagi nak beli motor kat anak-anak, memang tidaklah. Kalau nak merempit maka kena lah belajar berlumba, jadi professional kemudian barulah boleh tackle gadis. Itu sebab orang macam Michael Schumacher, Sebastian Vettel, Nico Rosberg tu sudah tua baru ada teman wanita.

Bagi yang tak nak jadi pelumba maka kena tunggu dewasa dululah sudah ada duit baru beli motor Ducatti atau BMW itu buat merempit time musim panas. Rugi, sungguh rugi jadi remaja Jerman ni. Memang remaja Malaysia terutama mat rempit menang besar bab ni. Dah 6-0.

Ada tidak rakyat Malaysia yang asingkan 4-5 jenis sampah? Sampah bio (sisa makanan atau mudah reput) sampah plastik, botol plastik, botol kaca, kertas atau kotak dan sampah pembungkusan seperti kotak air, tin sardin dan sebagainya?

Ada? Penat dan leceh tau nak asing semua sampahi tu. Sudahlah kat dapur itu kena ada 3-4 biji tong sampah kalau nak asingkan semua. Kita sumbat jer dalam satu tong sampah besar, nanti pandai-pandai ah abang kerja kutip sampah itu asingkan kalau dia nak recycle. Kalau tidak pun nanti bila sampai pusat pelupusan, ramai orang-orang yang kerjanya cari barang kat longgokan sampah.

Sekurang-kurangnya kita dapat membantu mereka mencari rezeki, betul tidak? Lepas itu kadangkala kita tidak perlu tong sampah pun, sambil pandu kereta makan rambutan boleh terus baling keluar tingkap sahaja kulitnya. Kalau makan kuaci kat hospital sambil tunggu isteri bersalin pun boleh buang atas lantai, nanti ada makcik cleaner tolong sapukan.

Kalau kita tidak buat sampah, nanti ramai orang hilang kerja pulak kan? Kesian makcik cleaner tiada kerja.

Kat Jerman, semuanya nak kena asingkan. Leceh betul, kalau tidak asingkan nanti abang angkut sampah tu tengok dia tak ambil, dia buat bodoh sahaja. Jadi nak tak nak kena lah, kalau tidak busuk pula rumah nanti. Sisa makanan seperti tin sardin, kotak air semua nak kena bilas dulu kemudian baru boleh buang, botol kaca hijau lain tong, botol kaca coklat lain tong, botol kaca putih lain tong.

Naik menyampah lah. Kalau ada sampah kecil, nak buang rasa bersalah pulak sebab orang tidak buang jadi simpan lah dalam poket dan bawak balik rumah. Nampak tak betapa tersiksanya menguruskan sampah harian di Jerman? Nak tengok lipas pun tidak ada, susahlah saya nak tunjuk kat anak macamana rupa lipas yang sebenar.

Kat Malaysia juga yang best. Anak-anak dapat tengok secara live macamana rupa lipas, lalat, tikus mondok, tikus cencorot dan juga burung gagak. Kat Jerman jangan haraplah. Maka kita bagi lagi satu skor untuk Malaysia. Kini sudah 7-0. Tiada balasan nampaknya dari Jerman.

Ini bab paling best. Orang Jerman memang tak pandai berhenti atau break time kerja ni. Bukannya tak ada langsung tapi ada lah beberapa orang officemate yang bijak, yang lain tu agak sendu sikit lah. Masuk pejabat sahaja terus kerja dan kerja. Facebook pun mereka tidak berani bukak tau.

Kalau dahaga maka minumlah kopi bekal tu, takpun kalau nasib baik ada pantry kat pejabat boleh buat air percuma. Takda lah nak break minum kopi atau ngeteh jam 10 pagi atau jam 4 petang. Waktu lunch pukul 1 semua pergi lunch dan pukul 2 semua sudah ada depan komputer masing-masing. Kalau yang kaki rokok maka berkejaran turun ke bawah hisap rokok sepantas kilat dan lari balik ke pejabat sambung kerja.

Pukul 5 semua terus balik sebab kerja dah siap, takde lah overtime dari boss. Balik rumah terus luangkan masa dengan keluarga atau pergi bersukan pula.

Kita untung lah, masuk kerja punch-in lepas tu dapat pergi breakfast dulu. Lepas tu pukul 9.30 ke 10 ke baru masuk pejabat. Duduk depan komputer buka Facebook dulu ye tak, nak update apa yang patut pastu baru mula buat kerja.

Kemudian pergi lunch pukul 1, masuk balik ikut sedaplah, pukul 2.30 masih ok lagi. Nanti pukul 3.30 ke 4.00 ke boleh pergi minum petang pula dan masuk balik sebelum pukul 5 dan duduk update Facebook dulu. Dah pukul 5 atau 5.30 boleh balik dah. Kalau yang nak overtime sebab kerja tidak siap sebab main Facebook bolehlah sambung overtime. Kalau tidak siap jugakkita buat overtime lusa pula. Untunglah hari-hari dapat buat overtime, masyuk.

Jadi, nak kerja di Jerman? Tak payahlah, tak fleksible, tiada overtime. Di Malaysia paling best. Kita skor lagi 8-0.

Untuk mendapatkan apa jua perkhidmatan di Malaysia, kita boleh terus saja pergi ke tempat yang menyediakan perkhidmatan tersebut. Nak servis kereta, maka pergilah ke bengkel-bengkel berdekatan dan tunggulah. Kalau nak best sikit nak pergi ke Pusat Servis berjenama maka kena buat temujanji.

Kat Malaysia kalau nak ke klinik maka terjah sahaja mana-mana klinik dan tunggulah. Kalau yang ada appointment kat klinik atau hospital jam 10 pagi, kita ada masa 2 jam untuk berehat sambil menunggu jam 12 tengahari sebelum nama kita dipanggil walaupun appointment jam 10 pagi. Sambil tunggu kita boleh main Facebook, Twitter, Instagram dan sebagainya. Masa 2 jam menunggu itu sangat berfaedah kan?

Kat Jerman ni merepek sungguh. Nak pergi klinik kena buat temujanji, mereka ingat sakit yang datang tu by appointment juga. Kalau appointment pukul 10.00 pagi maka sampai saja dalam 10.10 pagi terus dapat jumpa doktor, tidak sempat nak rilek-rilek atau main Facebook dulu.

Nak pergi servis kereta kat bengkel-bengkel biasa pun nak kena buat appointment, pun sama tidak sempat nak main Facebook juga. Nak tunggu orang datang pasang internet pun appointment, tapi logik lah yang ini. Yang paling tidak logik nak kena appoinment dan tunggu orang datang baca meter api dan air.

Sudahlah nak datang bagi bil, nak kena appointment juga. Best tak? Sangat tak best kan? sudahlah tidak sempat main Facebook. Jadi Malaysia skor lagi di sini. Sudah 9-0.

Nak beli rumah agak mahal sama ada di Malaysia ataupun Jerman, jadi kita cerita pasal rumah sewa lah. Kat Malaysia, nak sewa sangat mudah kan? Carilah iklan kat mana-mana, kat internet ada, kat tiang letrik ada, kat seven eleven ada. Dah jumpa, telefon tuan rumah, buat appointment pergi tengok rumah. Kalau ok bayar deposit 2+1 dan pindah masuk.

Kadang-kadang tiada perjanjian pun, main cakap mulut sahaja, kadang-kadang perjanjian satu muka surat sahaja. Kalau tidak, cari sendiri boleh suruh ejen carikan, lepas itu tidak perlu bayar ejen, sebab tuan rumah yang akan bayarkan.

Kalau nak untung sewa satu rumah, lepas itu sewakan pula bilik-bilik lain kat orang lain dan naikkan harga sikit. Sewa rumah boleh bayar dan siap dapat untung lagi. Kalau geng Bangla atau Myanmar ke bolehlah kongsi-kongsi sewa satu apartment kecil dan duduk 10 orang. Bayar sorang RM100 sahaja sebulan.

Natijahnya, anda hidup harmoni dengan pelbagai bangsa dan budaya, ada bau kari, ada bau kucing panggang. Tompokan merah hasil ludahan air sirih pinang juga dapat menghiasi dinding koridor apartment kita. Seni tu.

Kalau rasa sudah bosan atau nak pindah maka bagitahu tuan rumah dan pindahlah keluar. Tidak mahu bagitahu pun tidak apa, boleh lari sahaja keluar. Tuan rumah bukan boleh buat apa pun. Kalau sakit hati dengan tuan rumah, boleh longgokkan sahaja sampah sarap yang ada itu kat ruang tamu.

Orang Jerman ini seksa sikit lah nak sewa rumah. Ada law atau undang-undang penyewaan yang nak kena ikut. Nak jimat kena lah cari sendiri sebab kalau pakai ejen, penyewa yang nak kena bayar kat ejen. Mahal nak mampus pula itu.

Dah tu kalau berkenan kat rumah itu belum tentu boleh dapat lagi, kena ikut rules ditetapkan, kalau rumah itu ada 2 bilik dan muat untuk 3 orang sahaja maka hanya 3 orang dibenarkan duduk di dalam rumah tersebut. Kalau awak 4 orang, memang jangan haraplah.

Jerman menetapkan yang setiap orang haruslah mempuyai ruang sekitar 500 kaki persegi untuk tinggal di dalam sesebuah rumah. Kalau dalam agreement kata 2 orang saja tinggal di situ maka kena 2 orang sajalah. Kalau dalam agreement kata pukul 12 tengahari sampai 3 petang tidak boleh bising maka kena duduk diam-diam. Kalau bising jugak nanti polis ketuk pintu. Amboi polis Jerman ini tidak ada kerja lain?

Kalaulah apartment kecil 650 kaki persegi, makanya seorang sahajalah boleh duduk di situ. Nak duduk 2 orang kena cari yang sekitar 900 kaki persegi. Sesetengah apartment kena interview dulu baru boleh masuk seperti yang saya kena. Macam-macam ditanyanya dan kalau tuan rumah puas hati maka baru diberikan agreement 8-10 muka surat untuk sign.

Kalau dalam agreement kata tidak boleh ada budak, maka tidak bolehlah, kalau tidak boleh ada binatang peliharaan maka tidak bolehlah. Natijahnya, sunyi sepi dan aman damailah kediaman anda. Tiada jiran bangla atau myanmar, tiada bau kari maupun bau kucing panggang serta tompok seni hasil air ludahan sirih pinang.

Kalau nak keluar dari rumah, maka anda kena pastikan rumah tersebut kembali kepada keadaan asal pada hari pertama anda masuk. Kalau rumah itu kosong maka kena kosonglah, dia tak nak tengok ada perabot tinggal, ada lampu ada kipas dan sebagainya.

Biasanya anda kena cat balik rumah tersebut seperti yang termaktub dalam agreement. Kalau gagal maka saman, saman dan saman. Kuat betul orang Jerman ni saman orang. Susahkan? Maka kita beri mata kemenangan besar kepada Malaysia 10-0.

Jadi cukuplah setakat 10 tu kan? Nanti apa pula kata orang kan, juara dunia kena belasah 10-0. Marilah kita sama-sama raikan kemenangan kita ini. Disamping itu saya juga menyeru kepada semua pembaca agar merenung juga di mana kelemahan pihak lawan kita sehingga boleh dibelasah sehingga begitu teruk sekali.

Moga kita dapat jadikan iktibar kekalahan mereka tersebut agar kita terus dapat memperkuatkan dan menambah lagi kemenangan di masa yang akan datang. Adakah anda betul-betul faham apa yang saya cuba sampaikan ini?


6 Idea Simpanan Jimat Ruang Untuk Rumah Sempit

Dalam dunia hari ini, tanah menjadi semakin mahal, menjadikan rumah juga semakin mahal. Banyak pemaju perumahan menawarkan rumah-rumah dengan saiz yang lebih kecil untuk menjadikan harganya lebih mampu milik. Ini menjadikan kita harus lebih kreatif untuk memastikan rumah sentiasa berada dalam keadaan kemas dan teratur, tetapi masih lengkap untuk menyimpan barangan yang kita perlukan.

Berikut adalah 6 idea penyimpanan kreatiif yang dapat menjimatkan ruang:

Idea sebegini bagus untuk bilik anak bujang, dan dapat digunakan sebagai tempat simpanan beg-beg dan baju yang jarang digunakan.

Pasangan ini menggunakan ruang kosong di bawah katil untuk menyimpan beg, stok barangan harian, barangan sukan, dan ruang tepi katil dilengkapi dengan rak buku.

Bawah katil juga boleh digunakan sebagai tempat penyimpanan lebihan bantal, selimut dan pakaian yang jarang digunakan. Penggunaan kotak simpanan sebagai meja tepi menjadikan ruangan nampak lebih rustic.

4. Laci baju di bawah katil dan ruang penyimpanan di lantai

Menariknya, ruang sebegini mudah diakses, menjadikannya sesuai sebagai tempat simpanan pakaian harian.

5. Stor yang sesuai dijadikan bilik tetamu

Tempat simpanan yang bersih dan kemas ini sesuai dijadikan bilik tetamu. Hanya letakkan tilam kelamin, dan walla, tetamu anda sudah dapat berehat dengan selesa.

Ini amat sesuai buat sebuah pangsapuri yang kecil. Simpan katil, supaya anda dapat menggunakan ruangan terhad itu pada hari siang untuk makan atau bekerja.

BACA: Rahsia Apartment Kecil Di Kiev Diubahsuai Hingga Jadi Ruang Yang Luas

BACA Lagi: Wanita Ini Berjaya Menukarkan Bilik Tidur Anda Menjadi Apartment Mikro Yang Sungguh Praktikal

LIKE dan FOLLOW Vocket di Facebook serta Instagram


Peminat Jeans Harus Ke Lokasi ‘Rare’ Ini Jika Travel Ke Jepun

Kali ini aku akan berkongsikan tentang satu tempat yang agak diminati oleh ramai orang lelaki iaitu Jeans Street.

Kojima Jeans Street ini terletak di daerah Okayama lebih kurang 2 jam lebih perjalanan dari Osaka. Bagi peminat denim, perjalanan ke sini amatlah berbaloi kerana anda dapat melihat sendiri koleksi denim yang agak ‘rare’ dan susah untuk didapati di mana-mana tempat di Jepun.

Kojima Jeans Street merupakan syurga buat peminat denim dari seluruh dunia bagi melawat dan juga membeli-belah pelbagai jenis koleksi Jeans yang dibuat di Jepun. Bukan jeans sahaja yang dijual malahan kain denim, rivet, pai dan sebagainya turut dijual disini.

Di Kojima Jeans Street ini terdapat lebih dari 30 kedai yang menjual pebagai jenis demin yang berkualiti tinggi di mana ianya dibuat dari Jepun seperti Momontaro, Pure Blue, Kojima Genes dan sebagainya. Pernah dengar tentang seluar jeans yang keras sehingga boleh berdiri? Ya. Ianya ada di sini juga.

Seperti yang diketahui umum, denim di Jepun sangat berkualiti tinggi hingga boleh diletakkan sama level dengan denim buatan USA.

Keunikan lain selain daripada kedai-kedai denim di sini adalah cara orang Jepun membuat hiasan jalanan dengan menggunakan denim. Tiba saja di stesen Kojima, anda akan disajikan dengan pelbagai gambar jeans membuatkan ianya unik.

Dan bila keluar sahaja dari stesen keretapi, anda akan dapat melihat seluar jeans bergantungan di atas seperti menyambut kedatangan anda ke sana.

Di lorong-lorong Kojima Jeans juga kelihatan beberapa jeans terkemuka Made in Japan digantung sebagai tanda kebanggaan mereka menghasilkan jenama denim yang digilai ramai penduduk dunia.

Bagi peminat denim, ini merupakan syurga bagi anda. Aku amat syorkan datang ke sini bagi mencari denim yang anda minati dari Jepun. Nak cari barang ‘rare’ kena pergi tempat ‘rare’.

Baca lagi: Backpacker Dedah Lubuk Barang ‘Pre-Love’ Dan Lokasi Pakai Kimono Percuma Di Jepun